qundao/data-zh-poetry huggingface dataset:
宋前后舞歌二首·前舞歌
作者：王韶之
朝代：南北朝

于赫景明，天监是临。乐来伊阳，礼作惟阴。歌自德富，舞由功深。庭列宫县，陛罗瑟琴。翿龠繁会，笙磬谐音。箫韶虽古，九成在今。导志和声，德音孔宣。光我帝基，协灵配乾。仪刑六合，化穆自然。如彼云汉，为章于天。熙熙万类，陶和当年。击辕中韶，永世弗骞。假乐圣后，寔天诞德。积美自中，玉猷四塞。龙飞在天，仪刑万国。钦明惟神，临朝渊默。不言之化，品物咸德。告成于天，铭勋是勒。翼翼厥猷，亹亹其仁。顺命创制，因定和神。海外有截，九围无尘。冕旒司契，垂拱临民。乃舞大豫，钦若天人。纯嘏孔休，万载弥新。
宋四厢乐歌廿首 其一 肆夏乐歌
作者：王韶之
朝代：南北朝

于铄我皇，体仁包元。齐明日月，比量乾坤。陶甄百王，稽则黄轩。吁谟定命，辰告四蕃。
宋四厢乐歌廿首 其五 大会行礼歌
作者：王韶之
朝代：南北朝

大哉皇宋，长发其祥。纂系在汉，统源伊唐。德之克明，休有烈光。配天作极，辰居四方。
宋四厢乐歌廿首 其八 殿前登歌
作者：王韶之
朝代：南北朝

明明大宋，缉熙皇道。则天垂化，光定天保。天保既定，肆觐万方。礼繁乐富，穆穆皇皇。
宋四厢乐歌廿首·其三
作者：王韶之
朝代：南北朝

法章既设，初筵长舒。济济列辟，端委皇除。饮和无盈，威仪有馀。温恭在位，敬终如初。
宋四厢乐歌廿首·其九
作者：王韶之
朝代：南北朝

沔彼流水，朝宗天池。洋洋贡职，抑抑威仪。既习威仪，亦闲礼容。一人有则，作孚万邦。
宋四厢乐歌廿首·其二
作者：王韶之
朝代：南北朝

将将蕃后，翼翼群僚。盛服待晨，明发来朝。飨以八珍，乐发九韶。仰祗天颜，厥猷孔昭。
宋四厢乐歌廿首·其二十
作者：王韶之
朝代：南北朝

王道纯，德弥淑。宁八表，康九服。道礼让，移风俗。移风俗，永克融。歌盛美，造成功。咏徽烈，邈无穷。
宋四厢乐歌廿首·其六
作者：王韶之
朝代：南北朝

皇矣我后，圣德通灵。有命自天，诞受休祯。龙飞紫极，造我宋京。光宅宇宙，赫赫明明。
宋四厢乐歌廿首·其十
作者：王韶之
朝代：南北朝

烝哉我皇，固天诞圣。履端惟始，对越休庆。如天斯久，如日斯盛。介兹景福，永固骏命。
宋四厢乐歌廿首·其十七
作者：王韶之
朝代：南北朝

开元辰，毕来王。奉贡职，朝后皇。鸣珩佩，观典章。乐王度，悦徽芳。陶盛化，游太康。丕照明，永克昌。
宋四厢乐歌廿首·其十九
作者：王韶之
朝代：南北朝

礼有容，乐有仪。金石陈，干羽施。迈武护，均咸池。歌南风，舞德称。文武焕，颂声兴。
宋四厢乐歌廿首·其十五
作者：王韶之
朝代：南北朝

王道四达。流仁布德。穷理咏乾元。垂训顺帝则。灵化侔四时。幽诚通玄默。德泽被八弦。乾宁轨万国。
宋四厢乐歌廿首·其十八
作者：王韶之
朝代：南北朝

惟永初，德丕显。齐七政，敷五典。彝伦序，洪化阐。王泽流，太平始。树声教，明皇纪。和灵只，恭明祀。衍景祚，膺嘉祉。
宋四厢乐歌廿首·其十六
作者：王韶之
朝代：南北朝

皇猷缉。咸熙泰。礼仪焕帝庭。要荒服遐外。被发袭缨冕。左衽回衿带。天覆地载。流泽汪濊。声教布护。德光大。
宋四厢乐歌廿首·其四
作者：王韶之
朝代：南北朝

九功既歌，六代惟时。被德在乐，宣道以诗。穆矣大和，品物咸熙。庆积自远，告成在兹。
宋四厢乐歌廿首·肆夏乐歌
作者：王韶之
朝代：南北朝

于铄我皇，体仁包元。齐明日月，比量乾坤。陶甄百王，稽则黄轩。吁谟定命，辰告四蕃。将将蕃后，翼翼群僚。盛服待晨，明发来朝。飨以八珍，乐发九韶。仰祗天颜，厥猷孔昭。法章既设，初筵长舒。济济列辟，端委皇除。饮和无盈，威仪有馀。温恭在位，敬终如初。九功既歌，六代惟时。被德在乐，宣道以诗。穆矣大和，品物咸熙。庆积自远，告成在兹。大哉皇宋，长发其祥。纂系在汉，统源伊唐。德之克明，休有烈光。配天作极，辰居四方。皇矣我后，圣德通灵。有命自天，诞受休祯。龙飞紫极，造我宋京。光宅宇宙，赫赫明明。明明大宋，缉熙皇道。则天垂化，光定天保。天保既定，肆觐万方。礼繁乐富，穆穆皇皇。沔彼流水，朝宗天池。洋洋贡职，抑抑威仪。既习威仪，亦闲礼容。一人有则，作孚万邦。烝哉我皇，固天诞圣。履端惟始，对越休庆。如天斯久，如日斯盛。介兹景福，永固骏命。
赠潘综吴逵举孝廉诗
作者：王韶之
朝代：南北朝

东宝惟金，南木有乔。发辉曾崖，竦干重霄。美哉兹土，世载英髦。育翮幽林，养音九皋。唐后明扬，汉宗蒲轮。我皇降鉴，思乐怀人。群臣竞荐，旧章惟新。余亦奚贡，曰义与仁。仁义伊在，惟吴惟潘。心积纯孝，事著艰难。投死如归，淑问若兰。吴实履仁，心力偕单。固此苦节，易彼岁寒。霜寻虽厚，松柏丸丸。人亦有言，无善不彰。二子徽猷，弥久弥芳。拔丛出类，景行朝阳。谁谓道遐，弘之则光。咨尔庶士，无然怠荒。江革奉挚，庆禄是荷。姜诗入贡，汉朝咨嗟。勖哉行人，敬尔休嘉。俾是下国，炤辉京华。伊余朽骀，窃服惧盗。无能礼乐，岂暇声教。顺彼康夷，懿德是好。聊缀所怀，以赠二孝。
赠潘综吴逵举孝廉诗
作者：王韶之
朝代：南北朝
体裁：四言诗

东宝惟金，南木有乔。发辉曾崖，竦干重霄。美哉兹土，世载英髦。育翮幽林，养音九皋。（一章）唐后明扬，汉宗蒲轮。我皇降鉴，思乐怀人。群臣竞荐，旧章惟新。余亦奚贡，曰义与仁。（二章）仁义伊在，惟吴惟潘。心积纯孝，事著艰难。投死如归，淑问若兰。吴实履仁，心力偕单。固此苦节，易彼岁寒。霜寻虽厚，松柏丸丸。（三章）人亦有言，无善不彰。二子徽猷，弥久弥芳。拔丛出类，景行朝阳。谁谓道遐，弘之则光。咨尔庶士，无然怠荒。（四章）江革奉挚，庆禄是荷。姜诗入贡，汉朝咨嗟。勖哉行人，敬尔休嘉。俾是下国，炤辉京华。（五章）伊余朽骀，窃服惧盗。无能礼乐，岂暇声教。顺彼康夷，懿德是好。聊缀所怀，以赠二孝。（六章）
奉和世子春情诗
作者：甄固
朝代：南北朝

昨晚褰帘望，初逢双燕归。今朝见桃李，不啻数花飞。已愁春欲度，无复寄芳菲。
诗
作者：甄彬
朝代：南北朝

五月披羊裘，负薪岂拾遗。
离合诗
作者：石道慧
朝代：南北朝

好仇华良夜，子欢我亦欣。昊穹出明月，一坐感良晨。
千里思
作者：祖叔辨
朝代：南北朝

细君辞汉宇，王嫱即虏衢。寂寂人径阻，迢迢天路殊。忧来似悬旆，泪下若连珠。无因上林雁，但见边城芜。
咏城堑中荷诗
作者：祖孙登
朝代：南北朝

白水丽金扉，青荷承日晖。叶似环城盖，香乱上桥衣。岸高知水落，影合见菱稀。犹疑涉江处，空望采莲归。
咏柳诗
作者：祖孙登
朝代：南北朝

驰道藏乌日，郁郁正翻风。抽翠争连影，飞绵乱上空。高叶临胡塞，长枝拂汉宫。欲验伤攀折，三春横笛中。
咏风诗
作者：祖孙登
朝代：南北朝

遥飖楚王宫，徘徊绕竹丛。带叶俱吟树，将花共舞空。飘香双袖里，乱曲五弦中。试上高台听，悲响定无穷。
紫骝马
作者：祖孙登
朝代：南北朝

独有相思意，聊敞凤皇台。莲披香稍上，月明光正来。离鹄将云散，飞花似雪回。遥思竹林友，前窗夜夜开。
赋得司马相如诗
作者：祖孙登
朝代：南北朝

雍容文雅深，王吉共追寻。当垆应酤酒，托意且弹琴。上林能作赋，长门得赐金。唯当有汉主，知怀封禅心。
赋得涉江采芙蓉诗
作者：祖孙登
朝代：南北朝

浮照满川涨，芙蓉承落光。人来间花影，衣渡得荷香。桂舟轻不定，菱歌引更长。采采嗟离别，无暇缉为裳。
从北征诗
作者：祖珽
朝代：南北朝

翠旗临塞道，灵鼓出桑乾。祁山敛雰雾，瀚海息波澜。戍亭秋雨急，关门朔气寒。方系单于颈，歌舞入长安。
挽歌
作者：祖珽
朝代：南北朝

昔日驱驷马，谒帝长杨宫。旌悬白云外，骑猎红尘中。今来向漳浦，素盖转悲风。荣华与歌笑，万事尽成空。
望海诗
作者：祖珽
朝代：南北朝

登高临巨壑，不知千万里。云岛相接连，风潮无极已。时看远鸿度，乍见惊鸥起。无待送将归，自然伤客子。
悲彭城
作者：祖莹
朝代：南北朝

悲彭城。楚歌四面起。尸积石梁亭。血流睢水里。
咏残灯诗
作者：纪少瑜
朝代：南北朝

残灯犹未灭，将尽更扬辉。唯馀一两焰，才得解罗衣。
拟吴均体应教诗
作者：纪少瑜
朝代：南北朝

庭树发春辉，游人竞下机。却匣擎歌扇，开箱择舞衣。桑萎不复惜，看花遽将夕。自有专城居，空持迷上客。
春日诗
作者：纪少瑜
朝代：南北朝

愁人试出牖，春色定无穷。参差依网日，澹荡入帘风。落花还绕树，轻飞去隐空。徒令玉箸迹，双乘明镜中。
月中飞萤诗
作者：纪少瑜
朝代：南北朝

远度时依幕，斜来如畏窗。向月光还尽，临池影更双。
游建兴苑诗
作者：纪少瑜
朝代：南北朝

丹陵抱天邑，紫渊更上林。银台悬百仞，玉树起千寻。水流冠盖影，风扬歌吹音。踟蹰怜拾翠，顾步惜遗簪。日落庭光转，方幰屡移阴。终言乐未极，不道爱黄金。
答丘泉之诗
作者：羊徽
朝代：南北朝

理瞩有待，事过无期。自昔愿言，寝兴伊思。爰遘怀人，载钦在兹。赏得意从，无阙惟时。王路威夷，戎役孔勤。昔从经略，方难之殷。悠悠岱阴，滔滔江濆。绸缪成说，与子夷屯。江之泳矣，载澜载清。俯胄时暇，解颜舒诚。理既睦本，事亦敦情。永言契阔，实深平生。自兹乖互，属有逝止。余实无良，沈阿弥祀。敦是怀之，则惟吾子。岂微王事，骤驾无已。疲殆既谢，惠泽是逢。显列斯偕，厥司攸同。畴昔之欢，于焉克从。托曜春藻，慰此秋蓬。虽则克从，遁来有乖。衡泌之娱，休沐末偕。冬日烈烈，飘风凄凄。对影华署，如何勿怀。怀亦勤止，戢此馀兰。惠以好言，深诫在翰。敢忘三折，敬思五难。君子攸赠，复之岁寒。
答丘泉之诗
作者：羊徽
朝代：南北朝
体裁：四言诗

理瞩有待，事过无期。自昔愿言，寝兴伊思。爰遘怀人，载钦在兹。赏得意从，无阙惟时。（一章）王路威夷，戎役孔勤。昔从经略，方难之殷。悠悠岱阴，滔滔江濆。绸缪成说，与子夷屯。（二章）江之泳矣，载澜载清。俯胄时暇，解颜舒诚。理既睦本，事亦敦情。永言契阔，实深平生。（三章）自兹乖互，属有逝止。余实无良，沈阿弥祀。敦是怀之，则惟吾子。岂微王事，骤驾无已。（四章）疲殆既谢，惠泽是逢。显列斯偕，厥司攸同。畴昔之欢，于焉克从。托曜春藻，慰此秋蓬。（五章）虽则克从，遁来有乖。衡泌之娱，休沐末偕。冬日烈烈，飘风凄凄。对影华署，如何勿怀。（六章）怀亦勤止，戢此馀兰。惠以好言，深诫在翰。敢忘三折，敬思五难。君子攸赠，复之岁寒。（七章）
赠傅长猷傅时为太尉主簿入为都官郎诗
作者：羊徽
朝代：南北朝

赫赫宰朝，匪虬伊鸾。微微殆足，策驽末班。靡获于心，有虔惟官。肃幽幽禁，孔邃且难。孰寄斯诚，实惟旧要。自昔偕游，聿来并朝。虽或戎阻，虽实氛嚣。我有闲暇，与尔清谣。物化交寻，聚散飘薄。有美一人，翻飞云阁。离轸迎今，嬿从谢昨。虽则匪遐，言觏弥索。秋鸿溯节，商风厉时。肃彼具物，叩此幽司。违好独羁，怅其凄而。言念斯盈，告劳惟诗。
赠傅长猷傅时为太尉主簿入为都官郎诗
作者：羊徽
朝代：南北朝
体裁：四言诗

赫赫宰朝，匪虬伊鸾。微微殆足，策驽末班。靡获于心，有虔惟官。肃幽幽禁，孔邃且难。（一章）孰寄斯诚，实惟旧要。自昔偕游，聿来并朝。虽或戎阻，虽实氛嚣。我有闲暇，与尔清谣。（二章）物化交寻，聚散飘薄。有美一人，翻飞云阁。离轸迎今，嬿从谢昨。虽则匪遐，言觏弥索。（三章）秋鸿溯节，商风厉时。肃彼具物，叩此幽司。违好独羁，怅其凄而。言念斯盈，告劳惟诗。（四章）
示程伯达诗
作者：胡叟
朝代：南北朝

群犬吠新客，佞暗排疏宾。直途既已塞，曲路非所遵。望卫惋祝鮀，盻楚悼灵均。何用宣忧怀，托翰寄辅仁。
南征诗
作者：苏子卿
朝代：南北朝

一朝游桂水，万里别长安。故乡梦中近，边愁酒上宽。剑锋但须利，戎衣不畏单。南中地气暖，少妇莫愁寒。
朱鹭
作者：苏子卿
朝代：南北朝

玉山一朱鹭，容与入王畿。欲向天池饮，还绕上林飞。金堤晒羽翮，丹水浴毛衣。非贪葭下食，怀思自远归。
梅花落
作者：苏子卿
朝代：南北朝

中庭一树海，寒多叶未开。秪言花是雪，不悟有香来。上郡春恒晚，高楼年易催。织书偏有意，教逐锦文回。
紫骝马
作者：苏子卿
朝代：南北朝

候骑指楼兰，长城迥路难。嘶从风处断，骨住水中寒。飞尘暗金勒，落泪洒银鞍。抽鞭上关路，谁念客衣单。
艾如张
作者：苏子卿
朝代：南北朝

谁在闲门外，罗家诸少年。张机蓬艾侧，结网槿篱边。若能飞自勉，岂为绘所缠。黄雀傥为诫，朱丝犹可延。
璇玑图
作者：苏蕙
朝代：南北朝

琴清流楚激弦商秦曲发声悲摧藏音和咏思惟空堂心忧增慕怀惨伤仁
芳廊东步阶西游王姿淑窈窕伯邵南周风兴自后妃荒经离所怀叹嗟智
兰休桃林阴翳桑怀归思广河女卫郑楚樊厉节中闱淫遐旷路伤中情怀
凋翔飞燕巢双鸠土迤逶路遐志咏歌长叹不能奋飞妄清帏房君无家德
茂流泉清水激扬眷颀其人硕兴齐商双发歌我衮衣想华饰容朗镜明圣
熙长君思悲好仇旧蕤葳桀翠荣曜流华观冶容为谁感英曜珠光纷葩虞
阳愁叹发容摧伤乡悲情我感伤情征宫羽同声相追所多思感谁为荣唐
春方殊离仁君荣身苦惟艰生患多殷忧缠情将如何钦苍穹誓终笃志贞
墙禽心滨均深身加怀忧是婴藻文繁虎龙宁自感思岑形荧城荣明庭妙
面伯改汉物日我兼思何漫漫荣曜华雕旌孜孜伤情幽未犹倾苟难闱显
殊在者之品润乎愁苦艰是丁丽壮观饰容侧君在时岩在炎在不受乱华
意诚惑步育浸集悴我生何冤充颜曜绣衣梦想劳形峻慎盛戒义消作重
感故昵飘施愆殃少章时桑诗端无终始诗仁颜贞寒嵯深兴后姬源人荣
故遗亲飘生思愆精徽盛医风比平始璇情贤丧物岁峨虑渐孽班祸谗章
新旧闻离天罪辜神恨昭盛兴作苏心玑明别改知识深微至嬖女因奸臣
霜废远微地积何遐微业孟鹿丽氏诗图显行华终凋渊察大赵婕所佞贤
水故离隔德怨因幽元倾宣鸣辞理兴义怨士容始松重远伐氏好恃凶惟
齐君殊乔贵其备旷悼思伤怀日往感年衰念是旧愆涯祸用飞辞恣害圣
洁子我木平根当远叹水感悲思忧远劳情谁为独居经在昭燕辇极我配
志惟同谁均难苦离戚戚情哀慕岁殊叹时贱女怀欢网防青实汉骄忠英
清新衾阴匀寻辛凤知我者谁世异浮寄倾鄙贱何如罗萌青生成盈贞皇
纯贞志一专所当麟沙流颓逝异浮沉华英翳曜潜阳林西昭景薄榆桑伦
望微精感通明神龙驰若然倏逝惟时年殊白日西移光滋愚谗漫顽凶匹
谁云浮寄身轻飞昭亏不盈无倏必盛有衰无日不陂流蒙谦退休孝慈离
思辉光饬桀殊文德离忠体一达心意志殊愤激何施电疑危远家和雍飘
想群离散妾孤遗怀仪容仰俯荣华丽饰身将无谁为逝容节敦贞淑思浮
怀悲哀声殊乖分圣赀何情忧感惟哀志节上通神祇推持所贞记自恭江
所春伤应翔雁归皇辞成者作体下遗葑菲采者无差生从是敬孝为基湘
亲刚柔有女为贱人房幽处己悯微身长路悲旷感生民梁山殊塞隔河津
之零陵郡次新亭诗
作者：范云
朝代：南北朝
体裁：古风

江干远树浮，天末孤烟起。江天自如合，烟树还相似。沧流未可源，高帆去何已。
别诗
作者：范云
朝代：南北朝

孤烟起新丰。候雁出云中。草低金城雾。木下玉门风。别君河初满。思君月屡空。折桂衡山北。摘兰沅水东。兰摘心焉寄。桂折意谁通。
古意赠王中书诗
作者：范云
朝代：南北朝

摄官青琐闼。遥望凤皇池。谁云相去远。脉脉阻光仪。岱山饶灵异。沂水富英奇。逸翮凌北海。抟飞出南皮。遭逢圣明后。来栖桐树枝。竹花何莫莫。桐叶何离离。可栖复可食。此外亦何为。岂知鹪鹩者。一粒有余赀。
古意赠王中书诗
作者：范云
朝代：南北朝

摄官青琐闼，遥望凤皇池。谁云相去远，脉脉阻光仪。岱山饶灵异，沂水富英奇。逸翮凌北海，抟飞出南皮。遭逢圣明后，来栖桐树枝。竹花何莫莫，桐叶何离离。可栖复可食，此外亦何为。岂知鹪鹩者，一粒有馀赀。
咏井诗
作者：范云
朝代：南北朝

乃鉴长林时。有浚广庭前。即源已为浪。因方自成圆。兼冬积温水。叠暑泌寒泉。不甘未应竭。既涸断来翾。
咏井诗
作者：范云
朝代：南北朝

乃鉴长林时，有浚广庭前。即源已为浪，因方自成圆。兼冬积温水，叠暑泌寒泉。不甘未应竭，既涸断来翾。
咏井诗
作者：范云
朝代：南北朝

因旧未尝改，缘甘故先竭。历稔久无禽，一朝见开渫。泌泉既斯涌，短绠将安设。已获丁氏利，方见管公绁。
咏寒松诗
作者：范云
朝代：南北朝

修条拂层汉。密叶障天浔。凌风知劲节。负雪见贞心。
咏寒松诗
作者：范云
朝代：南北朝

修条拂层汉，密叶障天浔。凌风知劲节，负雪见贞心。
咏早蝉诗
作者：范云
朝代：南北朝

生随春冰薄。质与秋尘轻。端绥挹霄液。飞音承露清。
咏早蝉诗
作者：范云
朝代：南北朝

生随春冰薄，质与秋尘轻。端绥挹霄液，飞音承露清。
咏桂树诗
作者：范云
朝代：南北朝

南中有八树，繁华无四时。不识风霜苦，安知零落期。
四色诗
作者：范云
朝代：南北朝

乌林叶将霣。
墨池水就干。
玄豹藏暮雨。
黑豹凌夜寒。
四色诗
作者：范云
朝代：南北朝

差池朱燕去。
缤翻赤雁归。
瀺灂丹鱼聚。
联翻血鸟飞。
四色诗
作者：范云
朝代：南北朝

折柳青门外。握兰翠疏中。绿苹骋春日。碧渚澹时风。
四色诗
作者：范云
朝代：南北朝

素鳞扬北渚。
白水杜南宛。
献环润玉塞。
归珠照琼辕。
四色诗四首
作者：范云
朝代：南北朝

折柳青门外，握兰翠疏中。绿苹骋春日，碧渚澹时风。差池朱燕去，缤翻赤雁归。瀺灂丹鱼聚，联翻血鸟飞。素鳞飏北渚，白水杜南宛。献环润玉塞，归珠照琼辕。乌林叶将霣，墨池水就乾。玄豹藏暮雨，黑豹凌夜寒。
四色诗四首·其一
作者：范云
朝代：南北朝

折柳青门外，握兰翠疏中。绿苹骋春日，碧渚澹时风。
四色诗四首·其三
作者：范云
朝代：南北朝

素鳞飏北渚，白水杜南宛。献环润玉塞，归珠照琼辕。
四色诗四首·其二
作者：范云
朝代：南北朝

差池朱燕去，缤翻赤雁归。瀺灂丹鱼聚，联翻血鸟飞。
四色诗四首·其四
作者：范云
朝代：南北朝

乌林叶将霣，墨池水就乾。玄豹藏暮雨，黑豹凌夜寒。
园橘诗
作者：范云
朝代：南北朝

芳条结寒翠。圆实变霜朱。徙根楚州上。来覆广庭隅。
园橘诗
作者：范云
朝代：南北朝

芳条结寒翠，圆实变霜朱。徙根楚州上，来覆广庭隅。
奉和齐竟陵王郡县名诗
作者：范云
朝代：南北朝

抚戈金城外。解佩玉门中。白马腾远雪。苍松壮寒风。临泾方辨渭。安夷始和戎。取禾广田北。驱兽飞狐东。新城多雉堞。故市绝商工。海西舟楫断。云南烟雾通。罄节畴盛德。宣力照武功。还饮渔阳水。归转杜陵蓬。
奉和齐竟陵王郡县名诗
作者：范云
朝代：南北朝

抚戈金城外，解佩玉门中。白马腾远雪，苍松壮寒风。临泾方辨渭，安夷始和戎。取禾广田北，驱兽飞狐东。新城多雉堞，故市绝商工。海西舟楫断，云南烟雾通。罄节畴盛德，宣力照武功。还饮渔阳水，归转杜陵蓬。
州名诗
作者：范云
朝代：南北朝

司春命初铎。青耦肆中樊。逸豫诚何事。稻粱复宜敦。徐步遵广隰。冀以写忧源。杨柳垂场圃。荆棘生庭门。交情久所见。益友能孰存。
州名诗
作者：范云
朝代：南北朝

司春命初铎，青耦肆中樊。逸豫诚何事，稻梁复宜敦。徐步遵广隰，冀以写忧源。杨柳垂场圃，荆棘生庭门。交情久所见，益友能孰存。
巫山高
作者：范云
朝代：南北朝

巫山高不极。白日隐光辉。霭霭朝云去。溟溟暮雨归。岩悬兽无迹。林暗鸟疑飞。枕席竟谁荐。相望空依依。
巫山高
作者：范云
朝代：南北朝

巫山高不极，白日隐光辉。霭霭朝云去，溟溟暮雨归。岩悬兽无迹，林暗鸟疑飞。枕席竟谁荐，相望空依依。
建除诗
作者：范云
朝代：南北朝

建国负东海。衣冠成营丘。除道梁淄水。结驷登之罘。满座咸嘉友。苹藻绝时羞。平望极聊摄。直视尽姑尤。定交无恒所。同志互相求。执手欢高宴。举白穷献酬。破琴岂重赏。临濠宁再俦。危生一朝露。蝼蚁将见谋。成功退不处。为名自此收。收名弃车马。单步反蜗牛。开渠纳秋水。相土播春畴。闭门谢世人。何欲复何求。
建除诗
作者：范云
朝代：南北朝

建国负东海，衣冠成营丘。除道梁淄水，结驷登之罘。满座咸嘉友，苹藻绝时羞。平望极聊摄，直视尽姑尤。定交无恒所，同志互相求。执手欢高宴，举白穷献酬。破琴岂重赏，临濠宁再俦。危生一朝露，蝼蚁将见谋。成功退不处，为名自此收。收名弃车马，单步反蜗牛。开渠纳秋水，相土播春畴。闭门谢世人，何欲复何求。
当对酒
作者：范云
朝代：南北朝

对酒心是足。故人来共持。方悦罗衿解。谁念发成丝。狗性良为达。求名本自欺。迨君当歌日。及我倾樽时。
当对酒
作者：范云
朝代：南北朝

对酒心自足，故人来共持。方悦罗衿解，谁念发成丝。徇性良为达，求名本自欺。迨君当歌日，及我倾樽时。
悲废井诗
作者：范云
朝代：南北朝

因旧未尝改。缘甘故先竭。历稔久无禽。一朝见开渫。泌泉既斯涌。短绠锵安设。已获丁氏利。方见管公绁。
拟古
作者：范云
朝代：南北朝

匣中一明镜。好鉴明镜光。明镜不可鉴。一鉴一情伤。
拟古五杂组诗
作者：范云
朝代：南北朝

五杂组。会涂山。往复还。两崤关。不得已。孀与鳏。
拟古五杂组诗
作者：范云
朝代：南北朝

五杂组，会涂山。往复还，两崤关。不得已，孀与鳏。
拟古四色诗
作者：范云
朝代：南北朝

丹如桓公庙。青如夕郎门。黑如南岩𬒕。白如东山猨。
拟古四色诗
作者：范云
朝代：南北朝

丹如桓公庙，青如夕郎门。黑如南岩䃤，白如东山猿。
效古诗
作者：范云
朝代：南北朝

寒沙四面平，飞雪千里惊。风断阴山树，雾失交河城。朝驱左贤阵，夜薄休屠营。昔事前军幕，今逐嫖姚兵。失道刑既重，迟留法未轻。所赖今天子，汉道日休明。
数名诗
作者：范云
朝代：南北朝

一鼓有余气。趫勇正纷纭。二广无遗畧。雄虎自为羣。三河尚扰攘。楯橹起橨榅。四巡驻青跸。瘗玉旷亭云。五十又舒斾。旗帜日缤纷。六郡良家子。慕义轻从军。七获美前载。克俊嘉昔闻。八音伫繁律。将以安司勋。九命既斯复。金璧固宜分。十难康有道。延着望卿云。
数名诗
作者：范云
朝代：南北朝

一鼓有馀气，趫勇正纷纭。二广无遗略，雄虎自为群。三河尚扰攘，楯橹起橨榅。四巡驻青跸，瘗玉旷亭云。五十又舒旆，旗帜日缤纷。六郡良家子，慕义轻从军。七获美前载，克俊嘉昔闻。八音伫繁律，将以安司勋。九命既斯复，金璧固宜分。十难康有道，延首望卿云。
望织女诗
作者：范云
朝代：南北朝

盈盈一水边。夜夜空自怜。不辞精卫苦。河流未可填。寸情百重结。一心万处悬。愿作双青鸟。共舒明镜前。
望织女诗
作者：范云
朝代：南北朝

盈盈一水边，夜夜空自怜。不辞精卫苦，河流未可填。寸情百重结，一心万处悬。愿作双青鸟，共舒明镜前。
治西湖诗
作者：范云
朝代：南北朝

史氏导漳水。西门溉河潮。图始未能悦。克终良可要。拥锸劝年首。提爵劳春朝。平皋草色嫩。通林鸟声娇。已集故池鹜。行莳新田苗。何吁畚筑苦。方驩鱼稻饶。
治西湖诗
作者：范云
朝代：南北朝

史氏导漳水，西门溉河潮。图始未能悦，克终良可要。拥锸劝年首，提爵劳春朝。平皋草色嫩，通林鸟声娇。已集故池鹜，行莳新田苗。何吁畚筑苦，方骧鱼稻饶。
渡黄河
作者：范云
朝代：南北朝

河流迅且浊，汤汤不可陵。
桧楫难为榜，松舟才自胜。
空庭偃旧木，荒畴余故塍。
不睹行人迹，但见狐兔兴。
寄言河上老，此水何当澄。
渡黄河诗
作者：范云
朝代：南北朝

河流迅且浊，汤汤不可陵。桧楫难为榜，松舟才自胜。空庭偃旧木，荒畴馀故塍。不睹人行迹，但见狐兔兴。寄言河上老，此水何当澄。
登三山诗
作者：范云
朝代：南北朝

仄径崩且危。丛岩耸复垂。石藤多卷节。水树绕蟠枝。海中昔自重。江上今如斯。
登三山诗
作者：范云
朝代：南北朝

仄径崩且危，丛岩耸复垂。石藤多卷节，水树绕蟠枝。海中昔自重，江上今如斯。
登城怨诗
作者：范云
朝代：南北朝

楚妃歌修竹。汉女奏幽养兰。独以闺中笑。岂知城上寒。
登城怨诗
作者：范云
朝代：南北朝

楚妃歌修竹，汉女奏幽兰。独以闺中笑，岂知城上寒。
答何秀才诗
作者：范云
朝代：南北朝

少年射策罢。擢第云台中。已轻淄水耋。复笑广州翁。麟阁伫雠校。虎观迟才通。方见雕篆合。谁与畋渔同。待尔金闺北。予艺青门东。
答何秀才诗
作者：范云
朝代：南北朝

少年射策罢，擢第云台中。已轻淄水耋，复笑广州翁。麟阁伫雠校，虎观迟才通。方见雕篆合，谁与畋渔同。待尔金闺北，予艺青门东。
答句曲陶先生诗
作者：范云
朝代：南北朝

终朝吐祥雾。薄晚孕奇烟。洞涧生芝草。重崖出醴泉。中有怀真士。被褐守冲玄。石户栖十金坛谒九仙。乘鹓方履汉。辔鹤上腾天。
答句曲陶先生诗
作者：范云
朝代：南北朝

终朝吐祥雾，薄晚孕奇烟。洞涧生芝草，重崖出醴泉。中有怀真士，被褐守冲玄。石户栖十秘，金坛谒九仙。乘鹓方履汉，辔鹤上腾天。
自君之出矣
作者：范云
朝代：南北朝

自君之出矣。罗帐咽秋风。思君如蔓草。连延不可穷。
自君之出矣
作者：范云
朝代：南北朝

自君之出矣，罗帐咽秋风。思君如蔓草，连延不可穷。
贻何秀才诗
作者：范云
朝代：南北朝

桂叶竟穿荷。蒲心争出波。有鷕惊苹芰。绵蛮弄藤萝。临花空相望。对酒不能歌。闻君饶绮思。摛掞足为多。布鼓诚自鄙。何事绝经过。
贻何秀才诗
作者：范云
朝代：南北朝

桂叶竟穿荷，蒲心争出波。有鷕惊苹芰，绵蛮弄藤萝。临花空相望，对酒不能歌。闻君饶绮思，摛掞足为多。布鼓诚自鄙，何事绝经过。
赠俊公道人诗
作者：范云
朝代：南北朝

秋蓬飘秋甸。寒藻泛寒池。风条振风响。霜叶断霜枝。幸及清江满。无使明月亏。月亏君不来。相期竟悠哉。
赠俊公道人诗
作者：范云
朝代：南北朝

秋蓬飘秋甸，寒藻泛寒池。风条振风响，霜叶断霜枝。幸及清江满，无使明月亏。月亏君不来，相期竟悠哉。
赠张徐州谡
作者：范云
朝代：南北朝

田家樵采去，薄暮方来归。还闻稚子说，有客款柴扉。傧从皆珠玳，裘马悉轻肥。轩盖照墟落，传瑞生光辉。疑是徐方牧，既是复疑非。思旧昔言有，此道今已微。物情弃疵贱，何独顾衡闱？恨不具鸡黍，得与故人挥。怀情徒草草，泪下空霏霏。寄书云间雁，为我西北飞。
赠张徐州谡诗
作者：范云
朝代：南北朝

田家樵采去，薄暮方来归。还闻稚子说，有客款柴扉。傧从皆珠玳，裘马悉轻肥。轩盖昭墟落，传瑞生光辉。疑是徐方牧，既是复疑非。思旧昔言有，此道今已微。物情弃疵贱，何独顾衡闱。恨不具鸡黍，得与故人挥。怀情徒草草，泪下空霏霏。寄书云间雁，为我西北飞。
赠沈左卫诗
作者：范云
朝代：南北朝

伊昔沾嘉惠。出入承明宫。游息万年下。经过九龙中。越鸟憎北树。胡马畏南风。愿言反渔蓨。津梁肯见通。
赠沈左卫诗
作者：范云
朝代：南北朝

伊昔沾嘉惠，出入承明宫。游息万年下，经过九龙中。越鸟憎北树，胡马畏南风。愿言反渔蓨，津梁肯见通。
述行诗
作者：范云
朝代：南北朝

振策出燕代。驱车背朔幷。翩翩朱盖转。萧萧良马鸣。
述行诗
作者：范云
朝代：南北朝

振策出燕代，驱车背朔并。翩翩朱盖转，萧萧良马鸣。
送别
作者：范云
朝代：南北朝

东风柳线长，送郎上河梁。未尽樽前酒，妾泪已千行。不愁书难寄，但恐鬓将霜。空怀白首约，江上早归航。
送别诗
作者：范云
朝代：南北朝

东风柳线长，送郎上河梁。未尽樽前酒，妾泪已千行。不愁书难寄，但恐鬓将霜。望怀白首约，江上早归航。
送沈记室夜别诗
作者：范云
朝代：南北朝

桂水澄夜氛，楚山清晓云。秋风两乡怨，秋月千里分。寒枝宁共采，霜猿行独闻。扪萝忽遗我，折桂方思君。
送沉记室夜别诗
作者：范云
朝代：南北朝

桂水澄夜氛，楚山清晓云。秋风两乡怨，秋月千里分。寒枝宁共采，霜猿行独闻。扪萝正意我，折桂方思君。
酌修仁水赋诗
作者：范云
朝代：南北朝

三枫何习习。五渡何悠悠。且饮修仁水。不挹背邪流。
酌修仁水赋诗
作者：范云
朝代：南北朝

三枫何习习，五渡何悠悠。且饮修仁水，不挹背邪流。
闺思诗
作者：范云
朝代：南北朝

春草醉春烟。深闺人独眠。积恨颜将老。相思心欲燃。几回明月夜。飞梦到郎边。
闺思诗
作者：范云
朝代：南北朝

春草醉春烟，深闺人独眠。积恨颜将老，相思心欲燃。几回明月夜，飞梦到郎边。
饯谢文学离夜诗
作者：范云
朝代：南北朝

阳台雾初解。梦渚水裁渌。远山隐且见。平沙断还绪。分弦饶苦音。别唱多凄曲。尔拂后车尘。我事东皋粟。
饯谢文学离夜诗
作者：范云
朝代：南北朝

阳台雾初解，梦渚水裁渌。远山隐且见，平沙断还绪。分弦饶苦音，别唱多凄曲。尔拂后车尘，我事东皋粟。
征虏亭饯王少傅
作者：范广渊
朝代：南北朝

挂冠东门阎，归褐西唐足。结辙尘高衢，祖供悬长麓。韩卿辞辇路，疏傅知殆辱。素德烛光尘，玄轨芳前觉。
临终诗
作者：范晔
朝代：南北朝

祸福本无兆，性命归有极。必至定前期，谁能延一息。在生已可知，来缘？无识。好丑共一丘，何中异枉直。岂论江陵上，宁辨首山侧。虽无嵇生琴，庶同夏侯色。寄言生存子，此路行复即。
临终诗
作者：范晔
朝代：南北朝
体裁：古风

祸福本无兆，性命归有极。必至定前期，谁能延一息。在生已可知，来缘𢛯无识。好丑共一丘，何中异枉直。岂论江陵上，宁辨首山侧。虽无嵇生琴，庶同夏侯色。寄言生存子，此路行复即。
乐游应诏诗
作者：范晔
朝代：南北朝

崇盛归朝阙，虚寂在川岑。山梁协孔性，黄屋非尧心。轩驾时未肃，文囿降照临。流云起行盖，晨风引銮音。原薄信平蔚，台涧备曾深。兰池清夏气，修帐含秋阴。遵渚攀蒙密，随山上岖嵚。睇目有极览，游情无近寻。闻道虽已积，年力互颓侵。探已谢丹黻，感事怀长林。
梁鸿尚节
作者：范晔
朝代：南北朝

家贫而尚节，博览无不通。而不为章句。学毕，乃牧豕于上林苑中，曾误遗火，延及他舍。鸿乃寻访烧者，问所去失，悉以豕偿之。其主犹以为少。鸿曰：“无他财，愿以身居作。”主人许之。因为执勤，不懈朝夕。邻家耆老见鸿非恒人，乃共责让主人，而称鸿长者。于是，始敬鸿，悉还其豕。鸿不受而去。
（选自南宋·范晔《后汉书.卷八十三》
九月九日诗
作者：范泰
朝代：南北朝

劲风肃林阿，鸣雁惊时候。篱菊熙寒丛，竹枝不改茂。
咏雪诗
作者：范泰
朝代：南北朝
体裁：句

玉山亘野，琼林分道。
咏雪诗
作者：范泰
朝代：南北朝

王山亘野，琼林分道。
经汉高庙诗
作者：范泰
朝代：南北朝

啸吒英豪萃，指挥五岳分。乘彼道消势，遂廓宇宙氛。重瞳岂不伟，奋臂腾群雄。壮力拔高山，猛气烈迅风。恃勇终必挠，道胜业自隆。
诗
作者：范泰
朝代：南北朝

枉生竟何豫，未云倏已老。华发飘悴容，若虑栖怀抱。畴昔少年时，皆以归大造。
赠袁湛谢混诗
作者：范泰
朝代：南北朝

亦有后出隽，离群颇骞翥。
鸾鸟诗
作者：范泰
朝代：南北朝

神鸾栖高梧，爰翔霄汉际。轩翼飏轻风，清响中天厉。外患难预谋，高罗掩逸势。明镜悬高堂，顾影悲同契。一激九霄音，响流形已毙。
咏慎火诗
作者：范筠
朝代：南北朝

兹卉信丛丛，微荣未足奇。何期糅香草，遂得绕花池。忘忧虽无用，止焰或有施。早得建章立，幸爇柏梁垂。
咏蓍诗
作者：范筠
朝代：南北朝

数奇不可偶，性直谁能纡。祯蔡优灵异，祥云降温腴。
拟招隐士
作者：范缜
朝代：南北朝

修竹苞生兮山之岭。缤纷葳蕤兮下交阴。木茏丛兮巍峨。川泽泱漭兮云雾多。悲猿鸣噪兮啸俦侣。攀折芳条兮聊停伫。夫君兮不还。蕙华不凋残。岁晏兮忧未开。草虫鸣兮凄凄。萧兮森兮玄涧深。怅徬徨兮沈吟。纷纷庵薆。穷岩穴兮。熊窟幽林。杳冥兮吁可畏。嵚崟兮倾欹。飞泉兮激沫。散漫兮淋漓。弱萝兮修葛。互蔓兮长枝。绿林兮被崖。随风兮纷披。猛兽兮封狐。眈眈兮视余。扶藤兮直上。岩岩兮嶷嶷。霏霏兮敷敷。赤豹兮文狸。攀腾兮相追。思慕公子兮心迟迟。寒风厉兮鸱枭吟。鸟悲鸣兮离其群。公子去兮亲与亲。行露厌浥兮似中人。
别诗二首·其一
作者：范雲
朝代：南北朝
体裁：诗

洛阳城东西，长作经时别。昔去雪如花，今来花似雪。
别诗二首·其二
作者：范雲
朝代：南北朝
体裁：诗

孤烟起新丰，候雁出云中。草低金城雾，木下玉门风。别君河初满，思君月屡空。折桂衡山北，摘兰沅水东。兰摘心焉寄，桂折意谁通。
治西湖诗
作者：范雲
朝代：南北朝
体裁：诗

史氏导漳水，西门溉河潮。
图始未能悦，克终良可要。
拥锸劝年首，提爵劳春朝。
平皋草色嫩，通林鸟声娇。
已集故池鹜，行莳新田苗。
何吁畚筑苦，方欢鱼稻饶。
渡黄河诗
作者：范雲
朝代：南北朝
体裁：诗

河流迅且浊，汤汤不可陵。桧楫难为榜，松舟才自胜。空庭偃旧木，荒畴余故塍。不睹行人迹，但见狐兔兴。寄言河上老，此水何当澄？
铜雀台
作者：荀仲举
朝代：南北朝

高台秋色晚，直望已凄然。况复归风便，松声入断弦。泪逐梁尘下，心随团扇捐。谁堪三五夜，空树月光圆。
拟相逢狭路间
作者：荀昶
朝代：南北朝

朝发邯郸邑，暮宿井陉间。井陉一何狭，车马不得旋。邂逅相逢值，崎岖交一言。一言不容多，伏轼问君家。君家诚易知，易知复易博。南面平原居，北趣相如阁。飞楼临名都，通门枕华郭。入门无所见，但见双栖鹤。栖鹤数十双，鸳鸯九相追。大兄珥金珰，中兄振缨緌。伏腊一来归，邻里生光辉。小弟无所为，斗鸡东陌逵。大妇织纨绮，中妇缝罗衣。小妇无所作，挟瑟弄音徽。丈人且却坐，梁尘将欲飞。
拟青青河边草
作者：荀昶
朝代：南北朝

荧荧山上火，苕苕隔陇左。陇左不可至，精爽通寤寐。寤寐衾裯同，忽觉在他邦。他邦各异邑，相逐不相及。迷墟在望烟，木落知冰坚。升朝各自进，谁肯相攀牵。客从北方来，贻我端弋绨。命仆开弋绨，中有隐起圭。长跪读隐圭，词苦声亦凄。上言各努力，下言长相怀。
赠阴梁州诗
作者：荀济
朝代：南北朝

副尉西域返，伏波南海还。坎壈多构难，郁怏少腾迁。孰云功未立，宁是契不全。直为逢迎寡，良由听受偏。若人本高绝，芬馥迈兰荃。驱车趋折坂，匡坐酌贪泉。洗帻岂虚唱，席皮良信然。群醉嫉孤醒，众媸恐独妍。龙旗翻委郁，鹢轴更回邅。鹍势终横海，鹏力会冲天。昔余遇知己，一面深千祀。纡人重结袜，辱德逾过市。诗酒悦风云，琴歌赏桃李。淹留汉水曲，契阔渝川涘。结绶惟贡公，推名实鲍子。徒然怀伏剑，终无报国士。高怀不可忘，剑意何能已。已作金兰契，何言云雨别。咄嗟改容鬓，俄顷弥年岁。海曲穷地表，江源渺天际。云泥已殊路，暄凉讵同节。柳絮亟如丝，梅花屡成雪。月落桂阴远，风起萱条结。鹤舞想低昂，鹍弦梦清切。闻君戍灵关，瓜时犹未还。数泛明月沼，频游向日湾。金碧应仿佛，轮镜几登攀。复承西归后，将兵出湖口。经过道路长，往来日月久。玉体何容歇，金浆故应有。阳台可燕私，章华堪置酒。既弹赵人瑟，复击秦人缶。缶瑟多奇调，秦赵饶姝妙。得意在双眸，倾城犹一笑。伯喈恩实早，十杜夭终少。殁等盛姬伤，存同魏车照。君子笃久要，宿昔盛宾僚。依依集鳞羽，眷着共枝条。一朝限歧路，万里异波潮。容仪虽眇眇，梦想尚昭昭。新人不相识，故人讵相忆。杳杳间山川，迢迢阻音息。各附青云远，讵假排虚力。风月接欢宴，酒醴承颜色。安知慕俦者，潺潺涕沾轼。仆本不平人，悲愁眉亦嚬。年来空自老，岁去不知春。未能全体命，于中欲问津。五噫如适越，十上似游秦。肌肤积霜露，旅力倦风尘。乌裘日日故，白发朝朝新。人生感意气，相知无富贵。怀赵实廉颇，思燕唯乐毅。大选咆咻士，广募嫖姚慰。映月比刀环，瞻星看剑气。郢路一迢远，长楸几歔欷。渤澥水尚宽，崦嵫日犹未。丈夫志四海，儿女多辞费。待余济浊河，从君宿清渭。
临川亭诗
作者：荀雍
朝代：南北朝

目极依春路，披褐怀良辰。明发戒徒御，临流饯归人。
付法颂
作者：菩提达摩
朝代：南北朝
体裁：古风

吾本来唐国，传教救迷情。一花开五叶，结果自然成。
谶·其一
作者：菩提达摩
朝代：南北朝
体裁：古风

路行跨水复逢羊，独自恓恓暗渡江。日下可怜双象马，两株懒桂久昌昌。
谶·其七
作者：菩提达摩
朝代：南北朝
体裁：古风

起自求无碍，师传我没绳。路上逢僧礼，脚下六枝分。
谶·其三
作者：菩提达摩
朝代：南北朝
体裁：古风

路上忽逢深处水，等閒见虎又逢猪。小小牛儿虽有角，清溪龙出总须输。
谶·其九
作者：菩提达摩
朝代：南北朝
体裁：古风

捧物何曾捧，言勤又不勤。唯书四句偈，将对瑞田人。
谶·其二
作者：菩提达摩
朝代：南北朝
体裁：古风

心中虽吉外头凶，川下僧房名不中。为遇毒龙生武子，忽逢小鼠寂无穷。
谶·其二十
作者：菩提达摩
朝代：南北朝
体裁：古风

日月并行君不动，即无冠子上山行。更惠一峰添翠岫，玉教人识始知名。
谶·其二十一
作者：菩提达摩
朝代：南北朝
体裁：古风

高峰逢人又脱衣，小蛇虽毒不能为。可中井底看天近，小小沙弥善大机。
谶·其二十三
作者：菩提达摩
朝代：南北朝
体裁：古风

可怜明月独当天，四个龙儿各自迁。东西南北奔波去，日头平上照无边。
谶·其二十二
作者：菩提达摩
朝代：南北朝
体裁：古风

大浪虽高不足知，百年凡木长干枝。一鸟南飞却归北，二人东往却还西。
谶·其二十四
作者：菩提达摩
朝代：南北朝
体裁：古风

鸟来上高堂欲兴，白云入地色还青。天上金龙日月明，东阳海水清不清。首捧朱轮重复轻，虽无心眼转惺惺。不见耳目善观听，身体元无空有形。不说姓字但验名，意寻书卷错开经。口谈恩幸心无情，或去或来身不停。
谶·其五
作者：菩提达摩
朝代：南北朝
体裁：古风

尊胜今藏古，无肱亦有肱。龙来方受宝，捧物复嫌名。
谶·其八
作者：菩提达摩
朝代：南北朝
体裁：古风

三四全无我，隔水受心灯。尊号过诸量，逢嗔不起憎。
谶·其六
作者：菩提达摩
朝代：南北朝
体裁：古风

初首不称名，风狂又有声。人来不喜见，白宝初平平。
谶·其十
作者：菩提达摩
朝代：南北朝
体裁：古风

心里能藏事，说向汉江滨。湖波探水月，将照二三人。
谶·其十一
作者：菩提达摩
朝代：南北朝
体裁：古风

领得弥勒珍勤语，离乡日日敷。移梁来近路，余算脚天徒。
谶·其十七
作者：菩提达摩
朝代：南北朝
体裁：古风

说小何曾小，言流又不流。草若除其首，三四继门修。
谶·其十三
作者：菩提达摩
朝代：南北朝
体裁：古风

灵集愧天恩，生□二六人。法中无气味，石上有功勋。
谶·其十九
作者：菩提达摩
朝代：南北朝
体裁：古风

寄公席帽权时脱，蚊子之虫惭小形。东海象归披右服，二处蒙恩总不轻。
谶·其十二
作者：菩提达摩
朝代：南北朝
体裁：古风

艮地生玄旨，通尊媚亦尊。比肩三九族，足下一有分。
谶·其十五
作者：菩提达摩
朝代：南北朝
体裁：古风

八女出人伦，八个绝婚姻。圬床添六脚，心祖众中尊。
谶·其十八
作者：菩提达摩
朝代：南北朝
体裁：古风

八月商尊飞有声，巨福来群鸟不惊。怀抱一鸡来赴会，手把龙蛇在两楹。
谶·其十六
作者：菩提达摩
朝代：南北朝
体裁：古风

走戊与朝邻，鹅乌子出身。二天虽有感，三化寂无尘。
谶·其十四
作者：菩提达摩
朝代：南北朝
体裁：古风

本是大虫勇，回成师子谈。官家封马岭，同详三十三。
谶·其四
作者：菩提达摩
朝代：南北朝
体裁：古风

震旦虽阔无别路，要假侄孙脚下行。金鸡解衔一颗米，供养十方罗汉僧。
东郊望春詶王建安隽晚游诗
作者：萧子云
朝代：南北朝

金塘绿泉满，上园梨蕊落。蛱蝶恋残花，黄莺对妖萼。芳菲满郊甸，惠风生兰薄。子家冠盖里，我馆幽栖郭。绿杨垂长溪，便桥限清洛。相去能几许，一水终疏索。
寒夜直坊忆袁三公诗
作者：萧子云
朝代：南北朝

滴滴雨鸣阶，愔愔兹夜静。风落宣猷树，寒凋承光屏。高帷晓独垂，华烛夜空冷。所思不相见，方知寒漏永。
春思诗
作者：萧子云
朝代：南北朝

春风荡罗帐，馀花落镜奁。池荷正卷叶，庭柳复垂檐。竹柏君自改，团扇妾方嫌。谁能怜故素，终为泣新缣。
落日郡西齐望海山诗
作者：萧子云
朝代：南北朝

渔舟暮出浦，汉女采莲归。夕云向山合，水鸟望田飞。蝉鸣早秋至，蕙草无芳菲。故隐天山北，梦想日依依。
赠吴均诗
作者：萧子云
朝代：南北朝

欲知健少年，本来最轻黠。绿沈弓项纵，紫艾刀横拔。谁持命要宠，宁知敌可杀。有功终不言，明君自应察。
赠海法师游甑山诗
作者：萧子云
朝代：南北朝

真心好丘壑，偏悦幽栖人。忽闻甑山旅，万里自相亲。泬寥晚霖霁，重叠晴云新。秋至蝉鸣柳，风高露起尘。动余忆山思，惆怅惜荷巾。
乌栖曲应令三首
作者：萧子显
朝代：南北朝

握中清酒马脑钟，裾边杂佩琥珀龙。欲持寄君心不惜，共指三星今何夕。浓黛轻红点花色，还欲令人不相识。金壶夜水讵能多，莫持赊用比悬河。芳树归飞聚俦匹，犹有残光半山日。莫惮褰裳不相求，汉皋游女习飞流。
乌栖曲应令三首·其一
作者：萧子显
朝代：南北朝

握中清酒马脑钟，裾边杂佩琥珀龙。欲持寄君心不惜，共指三星今何夕。
乌栖曲应令三首·其三
作者：萧子显
朝代：南北朝

芳树归飞聚俦匹，犹有残光半山日。莫惮褰裳不相求，汉皋游女习飞流。
乌栖曲应令三首·其二
作者：萧子显
朝代：南北朝

浓黛轻红点花色，还欲令人不相识。金壶夜水讵能多，莫持赊用比悬河。
从军行
作者：萧子显
朝代：南北朝

左角明王侵汉边。轻薄良家恶少年。纵横向沮泽。凌厉取山田。黄尘不见景。飞蓬恒满天。邀功封浞野。窃宠劫祁连。春风春月将进酒。妖姬舞女乱君前。
代美女篇
作者：萧子显
朝代：南北朝

邯郸暂辍舞，巴姬请罢弦。佳人淇洧出，艳赵复倾燕。繁秾既为李，照水亦成莲。朝酤成都酒，暝数河间钱。馀光幸未惜，兰膏空自煎。
侍宴饯陆倕应令
作者：萧子显
朝代：南北朝

储皇饯离送，广命传羽觞。侍游追曲水，开宴等清漳。新泉已激浪，初卉始含芳。雨罢叶增绿，日斜树影长。
南征曲
作者：萧子显
朝代：南北朝

棹歌来扬女，操舟惊越人。图蛟怯水伯，照鹢竦江神。
咏苑中游人诗
作者：萧子显
朝代：南北朝

二月春心动，游望桃花初。回身隐日扇，却步敛风裾。
奉和昭明太子钟山讲解诗
作者：萧子显
朝代：南北朝

嵩岳基旧宇，盘岭跨南京。睿心重禅室，游驾陟层城。金略徐既动，龙骖跃且鸣。涂方后尘合，地迥前笳清。逦迤因台榭，参差憩羽旌。高随阆风极，势与元天并。气歇连松远，云升秋野平。徘徊临井邑，表里见淮瀛。祈果尊常住，渴慧在无生。暂留石山轨，欲知芳杜情。鞠躬荷嘉庆，瞻道闻颂声。
日出东南隅行
作者：萧子显
朝代：南北朝

大明上迢迢，阳城射凌霄。光照窗中妇，绝世同阿娇。明镜盘龙刻，簪羽凤凰雕。逶迤梁家髻，冉弱楚宫腰。轻纨杂重锦，薄縠间飞绡。三六前年暮，四五今年朝。蚕园拾芳茧，桑陌采柔条。出入东城里，上下洛西桥。忽逢车马客，飞盖动襜轺。单衣鼠毛织，宝剑羊头销。丈夫疲应对，御者辍衔镳。柱间徒脉脉，垣上几翘翘。女本西家宿，君自上宫要。汉马三万疋，夫婿仁嫖姚。鞶囊虎头绶，左珥凫卢貂。横吹龙钟管，奏鼓象牙箫。十五张内侍，十作贾登朝。皆笑颜郎老，尽讶董公超。
春别诗四首
作者：萧子显
朝代：南北朝

翻莺度燕双比翼，杨柳千条共一色。但看陌上携手归，谁能对此空相忆。幽宫积草自芳菲，黄鸟芳树情相依。争风竞日常闻响，重花叠叶不通飞。当知此时动妾思，惭使罗袂拂君衣。江东大道日华春。垂杨挂柳扫清尘。淇水昨送泪沾巾。红妆宿昔已应新。衔悲揽涕别心知，桃花李花任风吹。本知人心不似树，何意人别似花离。
春别诗四首
作者：萧子显
朝代：南北朝
体裁：诗

翻莺度燕双比翼，杨柳千条共一色。
但看陌上携手归，谁能对此空相忆。
幽宫积草自芳菲，黄鸟芳树情相依。
争风竞日常闻响，重花叠叶不通飞。
当知此时动妾思，惭使罗袂拂君衣。
江东大道日华春，垂杨挂柳扫清尘。
淇水昨送泪沾巾，红妆宿昔已应新。
衔悲揽涕别心知，桃花李花任风吹。
本知人心不似树，何意人别似花离。
春别诗四首·其一
作者：萧子显
朝代：南北朝

翻莺度燕双比翼，杨柳千条共一色。但看陌上携手归，谁能对此空相忆。
春别诗四首·其三
作者：萧子显
朝代：南北朝

江东大道日华春。垂杨挂柳扫清尘。淇水昨送泪沾巾。红妆宿昔已应新。
春别诗四首·其三
作者：萧子显
朝代：南北朝

江东大道日华春，垂杨挂柳扫清尘。
淇水昨送泪沾巾，红妆宿昔已应新。
春别诗四首·其二
作者：萧子显
朝代：南北朝

幽宫积草自芳菲，黄鸟芳树情相依。争风竞日常闻响，重花叠叶不通飞。当知此时动妾思，惭使罗袂拂君衣。
春别诗四首·其四
作者：萧子显
朝代：南北朝

衔悲揽涕别心知，桃花李花任风吹。本知人心不似树，何意人别似花离。
春闺思诗
作者：萧子显
朝代：南北朝

金羁游侠子，绮机离思妾。春度人不归，望花尽成叶。
树中草
作者：萧子显
朝代：南北朝

幸有青袍色，聊因翠幄凋。虽间珊瑚蒂，非是合欢条。
桃花曲
作者：萧子显
朝代：南北朝

但使桃花艳，得间美人簪。何须论后实，怨结子瑕心。
燕歌行
作者：萧子显
朝代：南北朝

风光迟舞出青蘋。兰条翠鸟鸣发春。洛阳梨花落如雪。河边细草细如茵。桐生井底叶交枝。今看无端双燕离。五重飞楼入河汉。九华阁道暗清池。遥看白马津上吏。传道黄龙征戍儿。明月金光徒照妾。浮云玉叶君不知。思君昔去柳依依。至今八月避暑归。明珠蚕茧勉登机。郁金香花特香衣。洛阳城头鸡欲曙。丞相府中乌未飞。夜梦征人缝狐貉。私怜织妇裁锦绯。吴刀郑绵络。寒闺夜被薄。芳年海上水中凫。日暮寒夜空城雀。
冬晓诗
作者：萧子晖
朝代：南北朝

步栏光欲通，曙鸟向西东。烛灭传馀气，帷香开晓风。繁花无处尽，还销寒镜中。
应教使君春游诗
作者：萧子晖
朝代：南北朝

上林看草色，河桥望日晖。洛阳城闭晚，金鞍横路归。
春宵诗
作者：萧子晖
朝代：南北朝

夜夜妾偏栖，百花含露低。虫声绕春岸，月色思空闺。传语长安驿，辛苦寄辽西。
陇头水
作者：萧子晖
朝代：南北朝

天寒陇水急，散漫俱分泻。北注徂黄龙，东流会白马。
九日侍宴诗
作者：萧子良
朝代：南北朝

月展风转，层台气寒。高云敛色，遥露已团。式诏司警，言戾秋峦。轻觞时荐，落英可餐。
侍皇太子释奠宴诗
作者：萧子良
朝代：南北朝

霜轻流日，风送夕云。雕檐结彩，绮井生文。四琏合旨，八簋舒芬。
后湖放生诗
作者：萧子良
朝代：南北朝

释焚曾林下，解细平湖边。迅翮抟清汉，轻鳞浮紫涧。
游后园
作者：萧子良
朝代：南北朝

托性本禽鱼，栖情闲物外。萝径转连绵，松轩方杳蔼。丘壑每淹留，风云多赏会。
登山望雷居士精舍同沈右卫过刘先生墓下作诗
作者：萧子良
朝代：南北朝

汉陵淹馆芜，晋殄洙风缺。五都声论空，三河文义绝。兴礼迈前英，谈玄逾往哲。明情日夜深，徽音岁时灭。垣井总已平，烟云从容裔。尔叹牛山悲，我悼惊川逝。
行宅诗
作者：萧子良
朝代：南北朝

访宇北山阿，卜居西野外。幼赏悦禽鱼，早性羡蓬艾。
东亭极望诗
作者：萧子范
朝代：南北朝

晚流稍东急，暝景促西晖。水鸟衔鱼上，莲舟拂芰归。郊原共超远，林野杂依菲。从君采萝葛，宁复想轻肥。
入元襄王第诗
作者：萧子范
朝代：南北朝

伏轼窥东苑，收泪下玉桥。昔时方毂处，于今共寂寥。夹池犹袅袅，仙榭尚迢迢。一同西靡柏，徒思芳树萧。
后堂听蝉诗
作者：萧子范
朝代：南北朝

试逐微风远，聊随夏叶繁。轻飞避楚雀，饮露入吴园。流音绕丛藿，馀响切高轩。借问边城客，伤情宁可言。
夏夜独坐诗
作者：萧子范
朝代：南北朝

节序值徂炎，兹宵在三伏。凭轩伫凉气，中筵倦烦燠。寂寞对空窗，清疏临夜行。虫音乱阶草，萤光绕庭木。帘月度斜辉，风光起馀馥。一伤年志罢，长嗟逝波速。
夜听雁诗
作者：萧子范
朝代：南北朝

天月广庭辉，游雁犯霜飞。连翩辞朔气，嘹泪独南归。夜长寒复静，灯光暧欲微。凄凄不可听，何况触愁机。
春望古意诗
作者：萧子范
朝代：南北朝

光景斜汉宫，横梁照采虹。春情寄柳色，鸟语出梅中。氛氲门里思，逶迤水上风。落花徒入户，何解妾床空。
望秋月诗
作者：萧子范
朝代：南北朝

河汉东西阴，清光此夜出。入帐华珠被，斜筵照宝瑟。霜惨庭上兰，风鸣檐下橘。独见伤心者，孤灯坐幽室。
歌
作者：萧子范
朝代：南北朝

井上李兮随风标。垂翠帷兮夜难晓。独处廓兮心悄悄。怀素缕之双针。愿因之于三鸟。
罗敷行
作者：萧子范
朝代：南北朝

城南日半上，微步弄妖姿。含情动燕俗，顾景笑齐眉。不忧桑叶尽，还意畏蚕饥。春风若有顾，惟愿落花迟。
落花诗
作者：萧子范
朝代：南北朝

绿叶生半长，繁英早自香。因风乱胡蝶，未落隐鹂黄。飞来入斗帐，吹去上牙床。非是迎冬质，宁可值秋霜。
经刘瓛墓下诗
作者：萧子隆
朝代：南北朝

升堂子不谬，问道余未穷。如何辞白日，千载隔音通。山门一已绝，长夜缅难终。初松切暮鸟，新杨催晓风。榛关向芜密，泉途转销空。
咏兰诗
作者：萧察
朝代：南北朝

折茎聊可佩，入室自成芳。开花不竞节，含秀委微霜。
咏履诗
作者：萧察
朝代：南北朝

双见待声宣，并飞时表异。处卑弥更妍，常安岂悲坠。
咏弓诗
作者：萧察
朝代：南北朝

虞人招不进，繁氏久称工。已悲轩主迹，复挹楚王风。
咏百合诗
作者：萧察
朝代：南北朝

接叶有多种，开花无异色。含露或低垂，从风时偃抑。甘菊愧仙方，丛兰谢芳馥。
咏纸诗
作者：萧察
朝代：南北朝

皎白犹霜雪，方正若布棋。宣情且记事，宁同鱼网时。
大梨诗
作者：萧察
朝代：南北朝

大谷常流称，南荒本足珍。绿叶已承露，紫实复含津。
床诗
作者：萧察
朝代：南北朝

衡山白玉镂，汉殿珊瑚支。踞膝申久坐，屡好为频移。
建除诗
作者：萧察
朝代：南北朝

建国惟神业，十世本灵长。除苛逾汉祖，徯后类殷汤。满盈既亏度，否运理还康。平阶今复睹，德星行见祥。定寇资雄略，静乱属贤良。执讯穷郢鲁，吊伐遍徐扬。破敌勋庸盛，佩紫日怀黄。危苗既已窜，妖沴亦云亡。成功勒云社，治定理要荒。收戟归农器，牧马恣刍场。开山接梯路，架海拟山梁。闭欲同彭老，延寿等东皇。
迎舍利诗
作者：萧察
朝代：南北朝

释迦称散体，多宝号金驱。白玉诚非比，黄金良莫逾。变见绝言象，端异乃冥符。灵知虽隐显，妙色岂荣枯。唯当千劫后，方成无价珠。
麈尾诗
作者：萧察
朝代：南北朝
体裁：古风

匣上生光影，毫际起风流。本持谈妙理，宁是用椎牛。
离合诗赠尚书令何敬容诗
作者：萧巡
朝代：南北朝

伎能本无取，支叶复单贫。柯条谬承日，木石岂知晨。狗马诚难尽，犬羊非易驯。敩嚬既不似，学步孰极真。寔由紊朝典，是曰蠹彝伦。俗化于兹鄙，人涂自此分。
上莲山诗
作者：萧总
朝代：南北朝

独迈青莲岭，超奇紫盖峰。挂流遥似鹤，插石近如龙。沙崩闻韵鼓，霜落候鸣钟。飞花满丛桂，轻吹起修筇。石蒲今尚有，采摘更相逢。
劳歌
作者：萧总
朝代：南北朝

百年能几许，公事罢平生。寄言任立政，谁怜李少卿。
和梁武陵王遥望道馆诗
作者：萧总
朝代：南北朝

神境流精阙，仙居紫翠房。今有寻真地，迤逦丽通庄。九柱含虬重，三台饰夜光。金辉碧海桃，玉笈紫书方。拂筵青鸟集，吹萧白凤翔。履归堪是燕，石在讵非羊。烟霞四照蕊，风月五名香。于兹喜临眺，愿得假霓裳。
孀妇吟
作者：萧总
朝代：南北朝

寒夜静房栊，孤妾思偏丛。悲生聚绀黛，泪下浸妆红。蓄恨萦心里，含啼归帐中。会须明月落，那忍见床空。
日出行
作者：萧总
朝代：南北朝

昏昏隐远雾，团团乘阵云。正值秦楼女，含娇酬使君。
上之回
作者：萧悫
朝代：南北朝

发轫城西畤，回舆事北游。山寒石道冻，叶下故宫秋。朔路传清警，边风卷画旒。岁馀巡省毕，拥仗返皇州。
临高台
作者：萧悫
朝代：南北朝

崇台高百尺，迥出望仙宫。画栱浮朝气，飞梁照晚虹。小衫飘雾縠，艳粉拂轻红。笙吹汶阳筱，琴奏峄山桐。舞逐飞龙引，花随少女风。临春今若此，极宴岂无穷。
听琴诗
作者：萧悫
朝代：南北朝

洞门凉气满，闲馆夕阴生。弦随流水急，调杂秋风清。掩抑朝飞弄，凄断夜啼声。至人齐物我，持此悦高情。
和司徒铠曹阳辟疆秋晚诗
作者：萧悫
朝代：南北朝

叶疏知树落，香尽觉荷衰。山薮良多思，田园聊复归。
和崔侍中从驾经山寺诗
作者：萧悫
朝代：南北朝

钩陈夜警徼，河汉晓参横。游骑腾文马，前驱转翠旌。野禽喧曙色，山树动秋声。云表金轮见，岩端画栱明。塔疑从地涌，盖似积香成。泉高下溜急，松古上枝平。仪台多壮思，丽藻蔚缘情。自嗤非照庑，何以继连城。
奉和元日诗
作者：萧悫
朝代：南北朝

帝宫通夕燎，天门拂曙开。瑞云生宝鼎，荣光上露台。华山不凋叶，宜城万寿杯。遥见飞凫下，悬知叶县来。
奉和冬至应教诗
作者：萧悫
朝代：南北朝

天宫初动磬，缇室已飞灰。暮风吹竹起，阳云覆石来。拆冰开荔色，除雪出兰栽。惭无宋玉辨，滥吹楚王台。
奉和初秋西园应教诗
作者：萧悫
朝代：南北朝

池亭三伏后，林馆九秋前。清泠间泉石，散漫杂风烟。蕖开千叶影，榴艳百枝然。约岭停飞旆，凌波动画船。
奉和咏龙门桃花诗
作者：萧悫
朝代：南北朝

旧闻开露井，今见植龙门。树少知非塞，花高异少源。论时应未发，故欲影归轩。秪言经摘罢，犹胜逐风翻。
奉和悲秋应令诗
作者：萧悫
朝代：南北朝

秋天拟文学，秋水擅庄蒙。草湿蒹葭露，波卷洞庭风。便坐翻桑叶，长坂歇兰丛。檐喧犹有燕，陂静未来鸿。蝉噪闻疑断，池清映似空。刘安悲落木，曹植叹征蓬。重明岂凝滞，无累在渊冲。随时四序合，应物五情同。发言形恻隐，睿作挺神功。下材均朽木，何以慕凋虫。
奉和望山应教诗
作者：萧悫
朝代：南北朝

仙游本多趣，复此上秋初。岩低石倒险，岭高松更疏。峰形疑鸟翅，塞路似狼居。瞩望情无已，词殚意有馀。
奉和济黄河应教诗
作者：萧悫
朝代：南北朝

大蕃连帝室，骖驾奉皇猷。未明驱羽骑，凌晨方画舟。津城度维锦，岸柳夹缇油。钟声飏别岛，旗影照苍流。早光生剑服，朝风起节楼。滔滔细波动，裔裔轻舷浮。回桡避近碛，放舳下前洲。全疑上天汉，不异谒蓬丘。望知云气合，听识水声秋。从君何等乐，喜从神仙游。
屏风诗
作者：萧悫
朝代：南北朝

秦皇临碣石，汉帝幸明庭。非关重游豫，直是爱长龄。读记知州所，观图见岳形。晓识仙人气，夜辨少微星。服银有秘术，蒸丹传旧经。风摇百影树，花落万春亭。飞流近更白，丛竹远弥青。逍遥保清畅，因持悦性情。
春庭晚望诗
作者：萧悫
朝代：南北朝

春庭聊纵望，楼台自相隐。窗梅落晚花，池竹开初荀。泉鸣知水急，云来觉山近。不愁花不飞，到畏花飞尽。
春日曲水诗
作者：萧悫
朝代：南北朝

落花无限数。飞鸟排花度。禁苑至饶风。吹花春满路。岩前片石迥如楼。水里连沙聚作洲。二月莺声才欲断。三月春风已复流。分流绕小渡。堑水还相注。山头望水云。水底看山树。舞馀香尚存。歌尽声犹住。麦垄一惊翚。菱潭两飞鹭。飞鹭复惊翚。倾曦带掩扉。芳飙翼还幰。藻露挹行衣。
秋思诗
作者：萧悫
朝代：南北朝

清波收潦日，华林鸣籁初。芙蓉露下落，杨柳月中疏。燕帏缃绮被，赵带流黄裾。相思阻音息，结梦感离居。
飞龙引
作者：萧悫
朝代：南北朝

河曲衔图出，江上负舟归。欲因作雨去，还逐景云飞。引商吹细管，下徵泛长徽。持此凄清此，春夜舞罗衣。
赋得翠石应令诗
作者：萧推
朝代：南北朝

依峰形似镜，构岭势如莲。映林同绿柳，临池乱百川。碧苔终不落，丹字本难传。有迈东明上，来游皆羽仙。
冬夜咏妓诗
作者：萧放
朝代：南北朝

佳丽尽时年，合瞑不成眠。银龙衔烛烬，金凤起炉烟。吹篪先弄曲，调筝更撮弦。歌还团扇后，舞出妓行前。绝代终难及，谁复数神仙。
咏竹诗
作者：萧放
朝代：南北朝

怀风枝转弱，防露影逾浓。既来丹穴凤，还作葛陂龙。
奉和太子秋晚诗
作者：萧晔
朝代：南北朝

副君乘暇景，临秋坐北宫。杏梁照初月，莲池引夕风。清晖洞藻井，流香入绮栊。鹊声时徙树，萤光乍灭空。凉氛散簟席，露色变林丛。
射雉诗
作者：萧有
朝代：南北朝

二月春翚动，曹王挟妒媒。插翳依花合，芟场向野开。隔田闻雉近，横溪见影来。弦明青压碎，箭落锦衣摧。今日如皋路，能将巧笑回。
还宅作诗
作者：萧欣
朝代：南北朝

时平有道泰，世诐交情离。寄言谢公叔，千载留清规。
咏竹火笼诗
作者：萧正德
朝代：南北朝

桢干屈曲尽，兰麝氛氲消。欲知怀炭日，正是履霜朝。
野田黄雀行
作者：萧毂
朝代：南北朝

弱躯愧彩饰，轻毛非锦文。不知鸿鹄志，非是凤皇群。作风随浊雨，入曲应玄云。空城旧侣绝，沧海故交分。宁死明珠弹，且避鹰将军。
侍释奠会诗
作者：萧洽
朝代：南北朝

儒惟性府，道实人灵。乃宣地义，载景天经。合宫传蔼，衢室流馨。人区允睦，王路惟宁。冬物澄华，寒晖皓絜。云浮钟虡，风生舞缀。尽性餐和，含灵饮悦。仰沐弘餐，俯惭磬劣。
侍释奠会诗
作者：萧洽
朝代：南北朝

儒惟性府，道实人灵。乃宣地义，载景天经。合宫传蔼，衢室流馨。人区允睦，王路惟宁。舄弈代终，氛氲革禅。我后天临，庶氓利见。焕哉隆平，穆矣于变。德漏八埏，声锵九县。春方贰极，含神测几。敬恭驰道，祗承兽闱。列辟载粲，群司有晖。庵蔼槐路，逶迤衮衣。教思无方，循训有则。告奠先师，式祀盛德。其礼载闲，其仪不忒。幽显聿宣，人祗允塞。冬物澄华，寒晖皓絜。云浮钟虡，风生舞缀。尽性餐和，含灵饮悦。仰沐弘餐，俯惭磬劣。
侍释奠会诗
作者：萧洽
朝代：南北朝
体裁：四言诗

儒惟性府，道实人灵。乃宣地义，载景天经。合宫传蔼，衢室流馨。人区允睦，王路惟宁。（一章）舄弈代终，氛氲革禅。我后天临，庶氓利见。焕哉隆平，穆矣于变。德漏八埏，声锵九县。（二章）春方贰极，含神测几。敬恭驰道，祗承兽闱。列辟载粲，群司有晖。庵蔼槐路，逶迤衮衣。（三章）教思无方，循训有则。告奠先师，式祀盛德。其礼载闲，其仪不忒。幽显聿宣，人祗允塞。（四章）冬物澄华，寒晖皓絜。云浮钟虡，风生舞缀。尽性餐和，含灵饮悦。仰沐弘餐，俯惭磬劣。（五章）
长相思
作者：萧淳
朝代：南北朝

长相思。久离别。新燕参差条可结。壶关远。雁书绝。对云恒忆阵。看花复愁雪。犹有望归心。流黄未剪截。
别萧咨议前夜以醉乖例今昼由酲敬应教诗
作者：萧琛
朝代：南北朝

落日总行辔，薄别在江干。游客无淹期，晨川有急澜。分手信云易，相思诚独难。之子两特达，伊余日盘桓。俟我式微岁，共赏阶前兰。
和元帝诗
作者：萧琛
朝代：南北朝

妙善有兼姿，群才成大厦。奕奕工辞赋，翩翩富文雅。丽藻若龙雕，洪才类河泻。案牍时多暇，优游阅典坟。儒墨自玄解，文史更区分。平台礼申穆，兔苑接卿云。轩盖荫驰道，珠履忽成群。德音高下被，英声远近闻。
咏鞞应诏
作者：萧琛
朝代：南北朝

抑扬动雅舞，击节逗和音。却马既云在，将帅止思心。
饯谢文学诗
作者：萧琛
朝代：南北朝

执手无还顾，别渚有西东。荆吴眇何际，烟波千里通。春笋方解箨，弱柳向低风。相思将安寄，怅望南飞鸿。
隔壁听妓诗
作者：萧琳
朝代：南北朝

徒闻弦管切，不见舞腰回。唯有歌梁共，尘飞一半来。
春日贻刘孝绰诗
作者：萧瑱
朝代：南北朝

涧水初流碧，山樱早发红。新禽争弄响，落蕊乱从风。拂筵多软干，映户悉花丛。谁云相去远，垂柳对高桐。
贫士诗
作者：萧璟
朝代：南北朝

四时迭来往，苦辛随事迫。三冬泣牛衣，五月披裘客。迟迟春日永，忧来安所适。季秋授衣节，荷裳竟不易。班超弃笔砚，娄敬脱挽轭。虽云丈夫志，终涉自媒迹。贤哉颜氏子，饮水常怡怿。
和回文诗
作者：萧祗
朝代：南北朝

危台出岫迥，曲涧上桥斜。池莲隐弱芰，径筱落藤花。
香茅诗
作者：萧祗
朝代：南北朝

鶗鴂芳不歇，霜繁绿更滋。擢本同三脊，流芳有四时。粗根缩酒易，结解舞蚕迟。终当入楚贡，岂羡咏陈诗。
同萧长史看妓
作者：萧纪
朝代：南北朝

燕姬奏妙舞，郑女发清歌。回羞出曼脸，送态入嚬蛾。宁殊值行雨，讵减见凌波。想君愁日暮，应羡鲁阳戈。
和湘东王夜梦应令诗
作者：萧纪
朝代：南北朝

昨夜梦君归，贱妾下鸣机。悬知意气薄，不着去时衣。故言如梦里，赖得雁书飞。
咏鹊
作者：萧纪
朝代：南北朝

欲避新枝滑，还向故巢飞。今朝听声喜，家信必应归。
明君词
作者：萧纪
朝代：南北朝

塞外无春色，边城有风霜。谁堪览明镜，持许照红妆。
晓思诗
作者：萧纪
朝代：南北朝

晨禽争学啭，朝花乱欲开。炉烟入斗帐，屏风隐镜台。红妆随泪尽，荡子何时回。
闺妾寄征人
作者：萧纪
朝代：南北朝

敛色金星聚，萦悲玉箸流。愿君看海气，忆妾上高楼。
七夕穿针诗
作者：萧纲
朝代：南北朝

怜从帐里出，想见夜窗开。针欹疑月暗，缕散恨风来。
七夕诗
作者：萧纲
朝代：南北朝

秋期此时浃，长夜徙河灵。紫烟凌凤羽，红光随玉軿。洛阳疑剑气，成都怪客星。天梭织来久，方逢今夜停。
三日侍皇太子曲水宴诗
作者：萧纲
朝代：南北朝

震德叶灵，年芳节淑。濯伊临灞，荡心愉目。骧骑晨野，挫金晓陆。蕙气卷旌，神飙擎毂。层岑偃蹇，耸观岧峣。烟生翠幕，日照绮寮。银华晨散，金芝暮摇。绿水动叶，丹距映条。顾惟菲薄，徒承恩裕。艺学未优，声绩不树。岂辩河书，宁摛淮赋。徒偶群龙，终惭并驭。
三月三日率尔成诗
作者：萧纲
朝代：南北朝

芳年多美色，丽景复妍遥。握兰唯是旦，采艾亦今朝。回沙溜碧水，曲岫散桃天。绮花非一种，风丝乱百条。云起相思观，日照飞虹桥。繁华炫姝色，燕赵艳妍妖。金鞍汗血马，宝髻珊瑚翘。兰馨起縠袖，莲锦束琼腰。相看隐绿树，见人还自娇。玉柱鸣罗荐，磲椀泛回潮。洛滨非拾羽，满握讵贻椒。
三月三日率尔成诗
作者：萧纲
朝代：南北朝
体裁：古风

芳年多美色，丽景复妍遥。握兰唯是旦，采艾亦今朝。回沙溜碧水，曲岫散桃天。绮花非一种，风丝乱百条。云起相思观，日照飞虹桥。繁华炫姝色，燕赵艳妍妖。金鞍汗血马，宝髻珊瑚翘。兰馨起縠袖，莲锦束琼腰。相看隐绿树，见人还自娇。玉柱鸣罗荐，磲碗泛回潮。洛滨非拾羽，满握讵贻椒。
上之回
作者：萧纲
朝代：南北朝

前旆拂回中，后车临桂宫。轻丝驻云罕，春色绕川风。桃林方灼灼，柳路日曈曈。笳声骇胡骑，清磬詟山戎。微臣今拜手，愿帝永无穷。
上巳侍宴林光殿曲水诗
作者：萧纲
朝代：南北朝

芳年留帝赏，应物动天襟。挟苑连金阵，分衢度羽林。帷宫对广掖，层殿迩高岑。风旗争曳影，亭皋共生阴。林花初堕蒂，池荷欲吐心。
上留田行
作者：萧纲
朝代：南北朝

正月土膏初欲发，天马照耀动农祥。田家斗酒群相劳，为歌长安金凤凰。
东飞伯劳歌二首
作者：萧纲
朝代：南北朝

翻阶蛱蝶恋花情，容华飞燕相逢迎。谁家总角歧路阴，裁红点翠愁人心。天窗绮井暧徘徊，珠帘玉箧明镜台。可怜年几十三四，工歌巧舞入人意。白日西落杨柳垂，含情弄态两相知。西飞迷雀东羁雉，倡楼秦女乍相值。谁家妖丽邻中止，轻妆薄粉光闾里。网户珠缀曲琼钩，芳茵翠被香气流。少年年几方三六，含娇聚态倾人目。馀香落蕊坐相催，可怜绝世为谁媒。
东飞伯劳歌二首·其一
作者：萧纲
朝代：南北朝

翻阶蛱蝶恋花情，容华飞燕相逢迎。谁家总角歧路阴，裁红点翠愁人心。天窗绮井暧徘徊，珠帘玉箧明镜台。可怜年几十三四，工歌巧舞入人意。白日西落杨柳垂，含情弄态两相知。
东飞伯劳歌二首·其二
作者：萧纲
朝代：南北朝

西飞迷雀东羁雉，倡楼秦女乍相值。谁家妖丽邻中止，轻妆薄粉光闾里。网户珠缀曲琼钩，芳茵翠被香气流。少年年几方三六，含娇聚态倾人目。馀香落蕊坐相催，可怜绝世为谁媒。
临后园诗
作者：萧纲
朝代：南北朝

隐沦游少海，神仙入太华。我有逍遥趣，中园复可嘉。千株同落叶，百丈共寻霞。
临高台
作者：萧纲
朝代：南北朝

高台半行云，望望高不极。草树无参差，山河同一色。彷佛洛阳道，道远难别识。玉阶故情人，情来共相忆。
乌夜啼
作者：萧纲
朝代：南北朝

绿草庭中望明月，碧玉堂里对金铺。鸣弦捣捩发初异，挑琴欲吹众曲殊。不疑三足朝含影，直言九子夜相呼。羞言独眠枕下泪，托道单栖城上乌。
乌栖曲四首
作者：萧纲
朝代：南北朝

芙蓉作船丝作䋏，北斗横天月将落。采桑渡头碍黄河，郎今欲渡畏风波。浮云似帐月成钩，那能夜夜南陌头。宜城酝酒今行熟，停鞍系马暂栖宿。青牛丹毂七香车，可怜今夜宿倡家。倡家高树乌欲栖，罗帏翠帐向君低。织成屏风金屈膝，牛唇玉面灯前出。相看气息望君怜，谁能含羞不自前。
乌栖曲四首·其一
作者：萧纲
朝代：南北朝

芙蓉作船丝作䋏，北斗横天月将落。采桑渡头碍黄河，郎今欲渡畏风波。
乌栖曲四首·其三
作者：萧纲
朝代：南北朝

青牛丹毂七香车，可怜今夜宿倡家。倡家高树乌欲栖，罗帏翠帐向君低。
乌栖曲四首·其二
作者：萧纲
朝代：南北朝

浮云似帐月成钩，那能夜夜南陌头。宜城酝酒今行熟，停鞍系马暂栖宿。
乌栖曲四首·其四
作者：萧纲
朝代：南北朝

织成屏风金屈膝，牛唇玉面灯前出。相看气息望君怜，谁能含羞不自前。
乐府三首 其一 蜀国弦歌篇十韵
作者：萧纲
朝代：南北朝

铜梁指斜谷，剑道望中区。通星上分野，作固下为都。雅歌因良宋，妙舞自巴渝。阳城嬉乐所，剑骑郁相趋。五妇行难至，百两好游娱。牲祈望帝祀，酒酹蜀侯姝。江妃纳重聘，卓女爱将雏。停弦时击爪，息吹更治朱。脱衫湔锦浪，回扇避阳乌。闻君握节返，贱妾下城隅。
乐府三首 其三 妾薄命篇十韵
作者：萧纲
朝代：南北朝

名都多丽质，本自恃容姿。荡子行未至，秋胡无定期。玉貌歇红脸，长颦串翠眉。奁镜迷朝色，缝针脆故丝。本异摇舟咎，何关窃席疑。生离谁拊背，溘死讵来迟。王嫱貌本绝，踉跄入毡帷。卢姬嫁日晚，非复少年时。转山犹可遂，乌白望难期。妾心徒自苦，旁人会见嗤。
乐府三首 其二 艳歌篇十八韵
作者：萧纲
朝代：南北朝

凌晨光景丽，倡女凤楼中。前瞻削成小，傍望卷旌空。分妆间浅靥，绕脸傅斜红。张琴未调轸，饮吹不至终。自知心所爱，出入仕秦宫。谁言连尹屈，更是莫敖通。轻轺缀皂盖，飞辔轹云骢。金鞍随系尾，衔璅映缠鬃。戈镂荆山玉，剑饰丹阳铜。左把苏合弹，旁持大屈弓。控弦因鹊血，挽强用牛螉。弋猎多登陇，酣歌每入丰。晖晖隐落日，冉冉还房栊。灯生阳燧火，尘散鲤鱼风。流苏时下帐，象簟复韬筒。雾暗窗前柳，寒疏井上桐。女萝托松际，甘瓜蔓井东。拳拳恃君爱，岁暮望无穷。
乐府三首·蜀国弦歌篇十韵
作者：萧纲
朝代：南北朝

铜梁指斜谷，剑道望中区。通星上分野，作固下为都。雅歌因良宋，妙舞自巴渝。阳城嬉乐所，剑骑郁相趋。五妇行难至，百两好游娱。牲祈望帝祀，酒酹蜀侯姝。江妃纳重聘，卓女爱将雏。停弦时击爪，息吹更治朱。脱衫湔锦浪，回扇避阳乌。闻君握节返，贱妾下城隅。凌晨光景丽，倡女凤楼中。前瞻削成小，傍望卷旌空。分妆间浅靥，绕脸傅斜红。张琴未调轸，饮吹不至终。自知心所爱，出入仕秦宫。谁言连尹屈，更是莫敖通。轻轺缀皂盖，飞辔轹云骢。金鞍随系尾，衔璅映缠鬃。戈镂荆山玉，剑饰丹阳铜。左把苏合弹，旁持大屈弓。控弦因鹊血，挽强用牛螉。弋猎多登陇，酣歌每入丰。晖晖隐落日，冉冉还房栊。灯生阳燧火，尘散鲤鱼风。流苏时下帐，象簟复韬筒。雾暗窗前柳，寒疏井上桐。女萝托松际，甘瓜蔓井东。拳拳恃君爱，岁暮望无穷。名都多丽质，本自恃容姿。荡子行未至，秋胡无定期。玉貌歇红脸，长颦串翠眉。奁镜迷朝色，缝针脆故丝。本异摇舟咎，何关窃席疑。生离谁拊背，溘死讵来迟。王嫱貌本绝，踉跄入毡帷。卢姬嫁日晚，非复少年时。转山犹可遂，乌白望难期。妾心徒自苦，旁人会见嗤。
九日侍皇太子乐游苑诗
作者：萧纲
朝代：南北朝

离光丽景，神英春裕。副极仪天，金锵玉度。监抚昭明，善物宣布。惠润昆琼，泽熙垂露。秋晨精曜，驾动宫闱。露点金节，霜沈玉玑。玄戈侧影，翠羽翻晖。庭回鹤盖，水照犀衣。兰羞荐俎，竹酒澄芬。千音写凤，百戏承云。紫燕跃武，赤兔越空。横飞鸟箭，半转蛇弓。
九日赋韵诗
作者：萧纲
朝代：南北朝

是节协阳数，高秋气已精。檐芝逐月启，帷风依夜清。远烛承歌黛，斜桥闻履声。梁尘下未息，共爱赏心并。
书案铭
作者：萧纲
朝代：南北朝

刻香镂彩，纤银卷足。照色黄金，回花青玉。漆华映紫，画制舒绿。性广知平，文雕非曲。厕质锦帷，承芳绮缛。敬客礼贤，恭思俨束。披古通今，察奸理俗。仁义可安，忠贞自烛。鉴矣勒铭，知微敬勖。
京洛篇
作者：萧纲
朝代：南北朝

南游偃师县，斜上灞陵东。回瞻龙首堞，遥望德阳宫。重门远照耀，天阁复穹窿。城榜疑复道，树里识松风。黄河入洛水，丹泉绕射熊。夜轮悬素魄，朝光荡碧空。秋霜晓驱雁，春雨暮成虹。曲阳造甲第，高安还禁中。刘苍归作相，窦宪出临戎。此时车马合，兹晨冠盖通。谁知两京盛，欢宴遂无穷。
从军行·其一
作者：萧纲
朝代：南北朝

贰师惜善马，楼兰贪汉财。前年出右地，今岁讨轮台。鱼云望旗聚，龙沙随阵开。冰城朝浴铁，地道夜衔枚。将军号令密，天子玺书催。何时反旧里，遥见下机来。
从军行·其二
作者：萧纲
朝代：南北朝

云中亭障羽檄惊。甘泉烽火通夜明。贰师将军新筑营。嫖姚校尉初出征。复有山西将。绝世爱雄名。三门应遁甲。五垒学神兵。白云随阵色。苍山答鼓声。逦迤观鹅翼。参差睹雁行。先平小月阵。去灭大宛城。善马还长乐。黄金付水衡。小妇赵人能鼓瑟。侍婢初笄解郑声。庭前柳絮飞已合。必应红妆起见迎。
从顿暂还城诗
作者：萧纲
朝代：南北朝

汉渚水初绿，江南草复黄。日照蒲心暖，风吹梅蕊香。征舻舣汤堑，归骑息金隍。舞观衣常襞，歌台弦未张。持此横行去，谁念守空床。
从顿还城南诗
作者：萧纲
朝代：南北朝

暂别两成疑，开帘生旧忆。都知未有情，更似新相识。
仙客诗
作者：萧纲
朝代：南北朝

漆水岂难变，桐刀乍可挥。青书长命箓，紫水芙蓉衣。高翔五岳小，低望九河微。穿池听龙长，叱石待羊归。酒阑时节久，桃生岁月稀。
代乐府三首 其一 楚妃叹
作者：萧纲
朝代：南北朝

幽闺情脉脉，漏长宵寂寂。草萤飞夜户，丝虫绕秋壁。薄笑夫为欣，微欢还成戚。金簪鬓下垂，玉箸衣前滴。
代乐府三首 其三 双桐生空井
作者：萧纲
朝代：南北朝

季月双桐井，新枝杂旧株。晚叶藏栖凤，朝花拂曙乌。还看西子照，银床系辘轳。
代乐府三首 其二 新成安乐宫
作者：萧纲
朝代：南北朝

遥看云雾中，刻桷映丹红。珠帘通晓日，金华拂夜风。欲知歌管处，来过安乐宫。
代乐府三首·楚妃叹
作者：萧纲
朝代：南北朝

幽闺情脉脉，漏长宵寂寂。草萤飞夜户，丝虫绕秋壁。薄笑夫为欣，微欢还成戚。金簪鬓下垂，玉箸衣前滴。遥看云雾中，刻桷映丹红。珠帘通晓日，金华拂夜风。欲知歌管处，来过安乐宫。季月双桐井，新枝杂旧株。晚叶藏栖凤，朝花拂曙乌。还看西子照，银床系辘轳。
仰和卫尉新渝侯巡城口号诗
作者：萧纲
朝代：南北朝

帝京风雨中，层阙烟霞浮。玉署清馀热，金城含暮秋。水观凌却敌，槐影带重楼。
伤离新体诗
作者：萧纲
朝代：南北朝

伤离复伤离。别后情郁纡。凄凄隐去棹。悯悯怆还途。戚戚意不申。转顾独沾襟。前驱经御宿。后骑历河漘。胡香翼还幰。清笳送后尘。落日斜飞盖。馀晖承画轮。柳影长横路。槐枝深隐人。桂宫夕掩铜龙扉。甲馆宵垂云母帏。胧胧月色上。的的的夜萤飞。草香袭余袂。露洒沾人衣。带堞凌城云乱聚。排枝度叶鸟争归。碗中浮蚁不能酌。琴间玉徽调别鹤。别鹤千里别离声。弦调轸急心自惊。试起登南楼。还向华池游。前时筱生今欲合。近日栽荷尚不抽。犹是衔杯共赏处。今兹对此独生愁。登楼望暧暧。山种自分态。偃师虽北连。轘辕已南背。远听寂无闻。遥瞻目有阂。含诧意不迷。长叹情无赖。
伤美人诗
作者：萧纲
朝代：南北朝

昔闻倡女别，荡子无归期。今似陈王叹，流风难重思。翠带留馀结，苔阶没故基。图形更非是，梦见反成疑。熏炉含好气，庭树吐华滋。香烧日有歇，花落无还时。
侍游新亭应令诗
作者：萧纲
朝代：南北朝

神襟悯行迈，歧路怆徘徊。遥瞻十里陌，傍望九城台。凤管流虚谷，龙骑藉春荄。晓光浮野映，朝烟承日回。沙文浪中积，春阴江上来。柳叶带风转，桃花含雨开。圣情蕴珠绮，札命表英才。顾怜珷玞质，何以俪琼瑰。
侍讲诗
作者：萧纲
朝代：南北朝

物善渥深慈，监抚宣王事。英迈八解心，高超七花意。
倡妇怨情诗十二韵
作者：萧纲
朝代：南北朝

绮窗临画阁，飞阁绕长廊。风散同心草，月送可怜光。彷佛帘中出，妖丽特非常。耻学秦罗髻，羞为楼上妆。散诞披红帔，生情新约黄。斜灯入锦帐，微烟出玉床。六安双玳瑁，八幅两鸳鸯。犹是别时许，留致解心伤。含涕坐度日，俄顷变炎凉。玉关驱夜雪，金气落严霜。飞狐驿使断，交河川路长。荡子无消息，朱唇徒自香。
倡楼怨节诗
作者：萧纲
朝代：南北朝

朝日斜来照户，春鸟争飞出林。片光片影皆丽，一声一啭煎心。上林纷纷花落，淇水漠漠苔浮。年驰节流易尽，何为忍忆含羞。
入溆浦诗
作者：萧纲
朝代：南北朝

泛水入回塘。空枝度日光。竹垂悬扫浪。凫疑远避樯。
初秋诗
作者：萧纲
朝代：南北朝

羽翣晨犹动，珠汗昼恒挥。秋风忽袅袅，向夕引凉归。浮阴即染浪，清气始乘衣。卷幌通河色，开窗引月辉。晚花栏下照，疏萤簟上飞。直置犹如此，何况送将归。
别鹤
作者：萧纲
朝代：南北朝

接翮同发燕，孤飞独向楚。值雪已迷群，惊风复失侣。
十空诗六首 其一 如幻
作者：萧纲
朝代：南北朝

汉安设大响，周穆置高台。三里生云雾，瞬息起冰雷。空持生识缚，徒用长心灾。慧人恒弃舍，庸识屡邅回。六尘俱不实，三界信悠哉。
十空诗六首 其三 如响
作者：萧纲
朝代：南北朝

叠嶂迥参差，连峰郁相拒。远闻如句咏，遥应成言语。竟无五声实，谁谓八音所。空成颠倒群，徒迷尘缚侣。悯哉火宅中，兹心良可去。
十空诗六首 其二 水月
作者：萧纲
朝代：南北朝

圆轮既照水，初生亦映流。溶溶如渍璧，的的似沈钩。非关顾兔没，岂是桂枝浮。空令谁雅识，还用喜腾猴。万累若消荡，一相更何求。
十空诗六首 其五 如影
作者：萧纲
朝代：南北朝

朝光照皎皎，夕漏转骎骎。昼花斜色去，夜树有轻阴。并能兴眼入，俱持动惑心。息形影方止，逐物虑恒侵。若悟假名浅，方知实相深。
十空诗六首 其六 镜象
作者：萧纲
朝代：南北朝

精金宛成器，悬镜在高堂。后挂七龙网，前发四珠光。迥望疑垂月，傍瞻譬璧珰。仁寿含万类，淮南辩四乡。终归一亡有，何关至道场。
十空诗六首 其四 如梦
作者：萧纲
朝代：南北朝

秘驾良难辩，司梦并成虚。未验周为蝶，安知人作鱼。空闻延寿赋，徒劳岐伯书。潜令六识扰，安能二惑除。当须耳应满，然后会真如。
十空诗六首·如幻
作者：萧纲
朝代：南北朝

汉安设大响，周穆置高台。三里生云雾，瞬息起冰雷。空持生识缚，徒用长心灾。慧人恒弃舍，庸识屡邅回。六尘俱不实，三界信悠哉。圆轮既照水，初生亦映流。溶溶如渍璧，的的似沈钩。非关顾兔没，岂是桂枝浮。空令谁雅识，还用喜腾猴。万累若消荡，一相更何求。叠嶂迥参差，连峰郁相拒。远闻如句咏，遥应成言语。竟无五声实，谁谓八音所。空成颠倒群，徒迷尘缚侣。悯哉火宅中，兹心良可去。秘驾良难辩，司梦并成虚。未验周为蝶，安知人作鱼。空闻延寿赋，徒劳岐伯书。潜令六识扰，安能二惑除。当须耳应满，然后会真如。朝光照皎皎，夕漏转骎骎。昼花斜色去，夜树有轻阴。并能兴眼入，俱持动惑心。息形影方止，逐物虑恒侵。若悟假名浅，方知实相深。精金宛成器，悬镜在高堂。后挂七龙网，前发四珠光。迥望疑垂月，傍瞻譬璧珰。仁寿含万类，淮南辩四乡。终归一亡有，何关至道场。
升仙篇
作者：萧纲
朝代：南北朝

少室堪求道，明光可学仙。丹绘碧林宇，绿玉黄金篇。云车了无辙，风马讵须鞭。灵桃恒可饵，几回三千年。
华月诗
作者：萧纲
朝代：南北朝

兔丝生云夜，蛾形出汉时。欲传千里意，不照十年悲。
卦名诗
作者：萧纲
朝代：南北朝

栉比园花满，径复水流新。离禽时入袖，旅谷乍依苹。丰壶要上客，鹄鼎命嘉宾。车由泰夏闼，马散咸阳尘。莲舟虽未济，分密已同人。
卧疾诗
作者：萧纲
朝代：南北朝

沈痾类弩影，积弊似河鱼。讵逢龙子浴，空叹楚王菹。
又三韵
作者：萧纲
朝代：南北朝

珠帘向暮下，妖姿不可追。花风暗里觉，兰烛帐中飞。何时玉窗里，夜夜更缝衣。
双燕离
作者：萧纲
朝代：南北朝

双燕有雄雌，照日两差池。衔花落北户，逐蝶上南枝。桂栋本曾宿，虹梁早自窥。愿得长如此，无令双燕离。
同刘咨议咏春雪诗
作者：萧纲
朝代：南北朝

晚霰飞银砾，浮云暗未开。入池消不积，因风堕复来。思妇流黄素，温姬玉镜台。看花言可插，定自非春梅。
同庾肩吾四咏诗二首 其一 莲舟买荷度
作者：萧纲
朝代：南北朝

采莲前岸隈，舟子屡徘徊。荷披衣可识，风疏香不来。欲知船度处，当看荷叶开。
同庾肩吾四咏诗二首 其二 照流看落钗
作者：萧纲
朝代：南北朝

相随照绿水，意欲重凉风。流摇妆影坏，钗落鬓花空。佳期在何许，徒伤心不同。
同庾肩吾四咏诗二首·莲舟买荷度
作者：萧纲
朝代：南北朝

采莲前岸隈，舟子屡徘徊。荷披衣可识，风疏香不来。欲知船度处，当看荷叶开。相随照绿水，意欲重凉风。流摇妆影坏，钗落鬓花空。佳期在何许，徒伤心不同。
君子行
作者：萧纲
朝代：南北朝

君子怀琬琰，不使涅尘淄。从容子云阁，寂寞仲舒帷。多谢悠悠子，管窥良可悲。
听早蝉诗
作者：萧纲
朝代：南北朝

草歇鶗鸣初，蝉思花落后。乍饮三危露，时荫五官柳。庄书哂鹏翼，卫赋宜螓首。桂树可淹留，勿谓山中久。
和人渡水诗
作者：萧纲
朝代：南北朝

婉娩新上头，湔裾出乐游。带前结香草，鬟边插石榴。
和人爱妾换马
作者：萧纲
朝代：南北朝

功名幸多种，何事苦生离。谁言似白玉，定是愧青骊。必取匣中钏，回作饰金羁。真成恨不已，愿得路傍儿。
和会三教诗
作者：萧纲
朝代：南北朝

聚沫多缘假，标空非色香。汉君虽启梦，晋后徒降祥。玄机昔未辩，洞鉴资我皇。
和徐录事见内人作卧具诗
作者：萧纲
朝代：南北朝

密房寒日晚，落照度窗边。红帘遥不隔，轻帷半卷悬。方知纤手制，讵减缝裳妍。龙刀横膝上，画尺堕衣前。熨斗金涂色，簪管白牙缠。衣裁合欢褶，文作鸳鸯连。缝用双针缕，絮是八蚕绵。香和丽丘蜜，麝吐中台烟。已入琉璃帐，兼杂太华毡。且共雕炉暖，非同团扇捐。更恐从军别，空床徒自怜。
和林下妓应令诗
作者：萧纲
朝代：南北朝

炎光向夕敛，促宴临前池。泉将影相得，花与面相宜。篪声如鸟哢，舞袂写风枝。欢乐不知醉，千秋长若斯。
和武帝宴诗二首
作者：萧纲
朝代：南北朝

校尉开疏勒，将军定月支。南通新息柱，北届武阳碑。豫游戏马馆，教战昆明池。银塘泻清渭，铜沟引直漪。常从良家子，命中幽并儿。金鞍饰紫佩，玉燕帖青骊。车书今已共，愿奏云亭仪。祭壶今息鼓，董案或开帷。聊举青龙阵，正取绛宫时。犒兵随后拒，軷祭逐前师。军门初露节，步陈始分旗。
和武帝宴诗二首·其一
作者：萧纲
朝代：南北朝

校尉开疏勒，将军定月支。南通新息柱，北届武阳碑。豫游戏马馆，教战昆明池。银塘泻清渭，铜沟引直漪。常从良家子，命中幽并儿。金鞍饰紫佩，玉燕帖青骊。车书今已共，愿奏云亭仪。
和武帝宴诗二首·其二
作者：萧纲
朝代：南北朝

祭壶今息鼓，董案或开帷。聊举青龙阵，正取绛宫时。犒兵随后拒，軷祭逐前师。军门初露节，步陈始分旗。
和湘东王三韵诗二首 其一 春宵
作者：萧纲
朝代：南北朝

花树含春丛，罗帷夜长空。风声随筱韵，月色与池同。彩笺徒自襞，无信往云中。
和湘东王三韵诗二首 其二 冬晓
作者：萧纲
朝代：南北朝

冬朝日照梁，含怨下前床。帷褰竹叶带，镜转菱花光。会时无人见，何用早红妆。
和湘东王三韵诗二首·春宵
作者：萧纲
朝代：南北朝

花树含春丛，罗帷夜长空。风声随筱韵，月色与池同。彩笺徒自襞，无信往云中。冬朝日照梁，含怨下前床。帷褰竹叶带，镜转菱花光。会时无人见，何用早红妆。
和湘东王古意咏烛诗
作者：萧纲
朝代：南北朝

花中烛。似将人意同。忆啼流膝上。烛焰落花中。
和湘东王名士悦倾城诗
作者：萧纲
朝代：南北朝

美人称绝世，丽色譬花丛。经居李城北，住在宋家东。教歌公主第，学舞汉成宫。多游淇水上，好在凤楼中。履高疑上砌，裾开特畏风。衫轻见跳脱，珠概杂青虫。垂丝绕帷幔，落日度房栊。妆窗隔柳色，井水照桃红。非怜江浦佩，羞使春闺空。
和湘东王后园回文诗
作者：萧纲
朝代：南北朝

枝云间石峰，脉水浸山岸。池清戏鹄聚，树秋飞叶散。
和湘东王横吹曲三首 其一 折杨柳
作者：萧纲
朝代：南北朝

杨柳乱成丝，攀折上春时。叶密鸟飞碍，风轻花落迟。城高短箫发，林空画角悲。曲中无别意，并是为相思。
和湘东王横吹曲三首 其三 紫骝马
作者：萧纲
朝代：南北朝

贱妾朝下机，正值良人归。青丝悬玉镫，朱汗染香衣。骤急珂弥响，？多尘乱飞。彫菰幸可荐，故心君莫违。
和湘东王横吹曲三首 其三 紫骝马
作者：萧纲
朝代：南北朝
体裁：古风

贱妾朝下机，正值良人归。青丝悬玉镫，朱汗染香衣。骤急珂弥响，𨁏多尘乱飞。彫菰幸可荐，故心君莫违。
和湘东王横吹曲三首 其二 洛阳道
作者：萧纲
朝代：南北朝

洛阳佳丽所，大道满春光。游童初挟弹，蚕妾始提筐。金鞍照龙马，罗袂拂春桑。玉车争晚入，潘果溢高箱。
和湘东王横吹曲三首·折杨柳
作者：萧纲
朝代：南北朝

杨柳乱成丝，攀折上春时。叶密鸟飞碍，风轻花落迟。城高短箫发，林空画角悲。曲中无别意，并是为相思。洛阳佳丽所，大道满春光。游童初挟弹，蚕妾始提筐。金鞍照龙马，罗袂拂春桑。玉车争晚入，潘果溢高箱。贱妾朝下机，正值良人归。青丝悬玉镫，朱汗染香衣。骤急珂弥响，？多尘乱飞。彫菰幸可荐，故心君莫违。
和湘东王阳云楼檐柳诗
作者：萧纲
朝代：南北朝

暧暧阳云台，春柳发新梅。柳枝无极软，春风随意来。潭沲青帷闭，玲珑朱扇开。佳人有所望，车声非是雷。
和湘东王首夏诗
作者：萧纲
朝代：南北朝

冷风杂细雨，垂云助麦凉。竹水俱葱翠，花蝶两飞翔。燕泥衔复落，鶗吟敛更扬。卧石藤为缆，山桥树作梁。欲待华池上，明月吐清光。
和萧东阳祀七里庙诗
作者：萧纲
朝代：南北朝

万里实幽宗，三神亦天构。岂谓木石精，斯乃山川守。远来太白旗，遥徵青鸟候。以兹敬弗怠，方知教应富。
和萧侍中子显春别诗四首
作者：萧纲
朝代：南北朝

别观蒲萄带实垂，江南豆莞生连枝。无情无意犹如此，有心有恨徒别离。可怜淮水去来潮。春堤杨柳覆河桥。泪痕未燥讵终朝。行闻玉佩已相要。桃红李白若朝妆，羞持憔悴比新芳。不惜暂住君前死，愁无西国更生香。
和萧侍中子显春别诗四首·其一
作者：萧纲
朝代：南北朝

别观蒲萄带实垂，江南豆莞生连枝。无情无意犹如此，有心有恨徒别离。
和萧侍中子显春别诗四首·其三
作者：萧纲
朝代：南北朝

可怜淮水去来潮。春堤杨柳覆河桥。泪痕未燥讵终朝。行闻玉佩已相要。
和萧侍中子显春别诗四首·其四
作者：萧纲
朝代：南北朝

桃红李白若朝妆，羞持憔悴比新芳。不惜暂住君前死，愁无西国更生香。
和藉田诗
作者：萧纲
朝代：南北朝

礼经闻往说，观宝著遐篇。岂如春路动，祈谷重民天。苍龙引玉轪，交旗影曲旃。皮轩承早日，豹尾拂游烟。地广重畦净，林芳翠幕悬。青坛出长畎，帷宫绕直阡。秉耒光帝则，报献重皇虔。度谐金石奏，德厚歌颂诠。三春润蓂荚，七月待鸣蝉。鳐鱼显嘉瑞，铜雀应丰年。不劳郑国雨，无荣邺令田。是知躬稼美，兼闻富教宣。
和赠逸民应诏诗
作者：萧纲
朝代：南北朝
体裁：四言诗

紫微垂象，常居为政。司牧则之，以膺天命。明明我皇，乃神乃圣。功韬玉检，道光金镜。爰昔在田，君德夙盛。（一章）逖矣西土，惟天有汉。姬实剪商，刘亦拨乱。赫然浮夏，同符共贯。乾回龙动，云蒸冰涣。一戎定齐，二仪贞观。（二章）轩衣禹食，以服以膳。舜漆尧厨，匪耽匪盻。夤畏上天，丕显无倦。百神效职，群祀岁遍。瑞草晨开，德星昏见。（三章）铿锵六乐，昭彰七艺。白兽谈经，石渠称制。齐稷罢疑，鲁洙忘滞。南风庆云，禹谟汤誓。不有今弘，安知昔细。（四章）谷稼斯重，珠玉为轻。我畯既乐，我忆已盈。贡田靡撤，讥关不征。四人迁贸，百货社行。楼船举帆，卖药藏名。（五章）方叔率止，军幕洞开。如𤟭如兽，如霆如雷。呼韩北款，楼兰南摧。威加四海，武詟九垓。有苗已格，徐方不回。（六章）悯兹五浊，矜此四流。既开慧海，广列檀舟。金轮宝印，丹枕白牛。率土祛惑，含生离忧。大罗网息，作士刑休。（七章）三兆验佃，百工写质。既盛商年，且高周日。嘉谋沃心，王道乂密。圣猷独照，运兹得一。君唱臣从，无违何弼。（八章）负壶井谷，击壤衢中。犹纡帝念，歌咏自衷。思诸举逸，美彼淳风。国献选士，乡荐教忠。论才司马，试射郊宫。（九章）准测天度，钟应星玑。风除总至，草复具腓。冰轻寒尽，泉长春归。射干先动，载胜行飞。千门照日，五达含晖。（十章）伊臣不佞，叨备元子。传训弦颂，司教诗史。朱绶傍垂，安车高跱。膳则不会，宴则以齿。泽优礼博，兢惧何已。（十一章）圣亲明主，千载一逢。子法臣道，竭诚思恭。周记希习，齐葴愿从。虽加砥砺，顾揆愚蠢。匪躬斯鉴，孰肯为容。（十二章）
咏中妇织流黄
作者：萧纲
朝代：南北朝

翻花满阶砌，愁人独上机。浮云西北起，孔雀东南飞。调丝时绕腕，易镊乍牵衣。鸣梭逐动钏，红妆映落晖。
咏云诗
作者：萧纲
朝代：南北朝

浮云舒五色，玛瑙应霜天。玉叶散秋影，金风飘紫烟。
咏人弃
作者：萧纲
朝代：南北朝

昔时娇玉步，含羞花烛边。岂言心爱断，衔啼私自怜。常见欢成怨，非关丑易妍。独鹄罢中路，孤鸾死镜前。
咏内人昼眠诗
作者：萧纲
朝代：南北朝

北窗聊就枕，南檐日未斜。攀钩落绮障，插捩举琵琶。梦笑开娇靥，眠鬟压落花。簟文生玉腕，香汗浸红纱。夫婿恒相伴，莫误是倡家。
咏初桃诗
作者：萧纲
朝代：南北朝

初桃丽新采，照地吐其芳。枝间留紫燕，叶里发轻香。飞花入露井，交干拂华堂。若映窗前柳，悬疑红粉妆。
咏单凫诗
作者：萧纲
朝代：南北朝

衔苔入浅水，刷羽向沙洲。孤飞本欲去，得影更淹留。
咏坏桥诗
作者：萧纲
朝代：南北朝

虹飞亘林际，星度断山隅。斜梁悬水迹，画柱脱轻朱。
咏寒凫诗
作者：萧纲
朝代：南北朝

回水浮轻浪，沙场弄羽衣。眇眇随山没，离离傍海飞。
咏新燕诗
作者：萧纲
朝代：南北朝

新禽应节归，俱向吹楼飞。入帘惊钏响，来窗碍舞衣。
咏朝日诗
作者：萧纲
朝代：南北朝

团团出天外，煜煜上层峰。光随浪高下，影逐树轻浓。
咏柳诗
作者：萧纲
朝代：南北朝

垂阴满上路，结草早知春。花絮时随鸟，风枝屡拂尘。欲散依依采，时要歌吹人。
咏栀子花诗
作者：萧纲
朝代：南北朝

素华偏可憙，的的半临池。疑为霜里叶，复类雪封枝。日斜光隐见，风还影合离。
咏橘诗
作者：萧纲
朝代：南北朝

萎蕤映庭树，枝叶凌秋芳。故条杂新实，金翠共含霜。攀枝折缥干，甘旨若琼浆。无假存雕饰，玉盘余自尝。
咏武陵王左右诗
作者：萧纲
朝代：南北朝

顶分如两髻，簪长验上头。投杯如欲转，疑残已复留。
咏烟诗
作者：萧纲
朝代：南北朝

浮空覆杂影，含露密花藤。乍如洛霞发，颇似巫云登。映光飞百仞，从风散九层。欲持翡翠色，时吐鲸鱼灯。
咏独舞诗
作者：萧纲
朝代：南北朝

因羞强正钗，顾影时回袂。非关善留客，更是娇夫婿。
咏疏枫诗
作者：萧纲
朝代：南北朝

萎绿映葭青，疏红分浪白。花叶洒行舟，仍持送远客。
咏笔格诗
作者：萧纲
朝代：南北朝

英华表玉笈，佳丽称蛛网。无如兹制奇，雕饰杂众象。仰出写含花，横抽学仙掌。幸因提拾用，遂厕璇台赏。
咏笼灯绝句诗
作者：萧纲
朝代：南北朝

动焰翠帷里，散影罗帐前。花心生复落，明销君讵怜。
咏美人看画诗
作者：萧纲
朝代：南北朝

殿上图神女，宫里出佳人。可怜俱是画，谁能辨伪真。分明净眉眼，一种细腰身。所可持为异，长有好精神。
咏舞诗
作者：萧纲
朝代：南北朝

娇情因曲动，弱步逐风吹。悬钗随舞落，飞袖拂鬟垂。
咏舞诗二首
作者：萧纲
朝代：南北朝

戚里多妖丽，重聘蔑燕馀。逐节工新舞，娇态似凌虚。纳花承褶？，垂翠逐珰舒。扇开衫影乱，巾度履行疏。徒劳交甫忆，自有专城居。可怜称二八，逐节似飞鸿。悬胜河阳伎，暗与淮南同。入行看履进，转面望鬟空。腕动苕华玉，衫随如意风。上客何须起，啼乌曲未终。
咏舞诗二首·其一
作者：萧纲
朝代：南北朝

戚里多妖丽，重聘蔑燕馀。逐节工新舞，娇态似凌虚。纳花承褶？，垂翠逐珰舒。扇开衫影乱，巾度履行疏。徒劳交甫忆，自有专城居。
咏舞诗二首·其一
作者：萧纲
朝代：南北朝
体裁：古风

戚里多妖丽，重聘蔑燕馀。逐节工新舞，娇态似凌虚。纳花承褶𧜳，垂翠逐珰舒。扇开衫影乱，巾度履行疏。徒劳交甫忆，自有专城居。
咏舞诗二首·其二
作者：萧纲
朝代：南北朝

可怜称二八，逐节似飞鸿。悬胜河阳伎，暗与淮南同。入行看履进，转面望鬟空。腕动苕华玉，衫随如意风。上客何须起，啼乌曲未终。
咏芙蓉诗
作者：萧纲
朝代：南北朝

圆花一蒂卷，交叶半心开。影前光照耀，香里蝶徘徊。欣随玉露点，不逐秋风催。
咏萤诗
作者：萧纲
朝代：南北朝
体裁：诗

本将秋草并，今与夕风轻。
腾空类星陨，拂树若花生。
屏疑神火照，帘似夜珠明。
逢君拾光彩，不吝此生倾。
咏萤诗
作者：萧纲
朝代：南北朝

本将秋草并，今与夕风轻。腾空类星霣，拂树若花生。屏疑神火照，帘似夜珠明。逢君拾光彩，不吝此身倾。
咏蔷薇诗
作者：萧纲
朝代：南北朝

燕来枝益软，风飘花转光。氲氤不肯去，还来阶层香。
咏藤诗
作者：萧纲
朝代：南北朝

纤条寄乔木，弱影掣风斜。标春抽晓翠，出雾挂悬花。
咏蛱蝶诗
作者：萧纲
朝代：南北朝

空园暮烟起，逍遥独未归。翠鬣藏高柳，红莲拂水衣。复此从风蝶，双双花上飞。寄与相知者，同心终莫违。
咏蜂诗
作者：萧纲
朝代：南北朝

逐风从泛漾，照日乍依微。知君不留眄，衔花空自飞。
咏镜诗
作者：萧纲
朝代：南北朝

藕树交无极，花云衣数重。织竹能为象，缚荻巧成龙。落灰然蕊盛，垂油湿画峰。天宫倘若见，灯王愿可逢。
咏雪诗
作者：萧纲
朝代：南北朝

盐飞乱蝶舞，花落飘粉奁。奁粉飘落花，舞蝶乱飞盐。
咏风诗
作者：萧纲
朝代：南北朝

飘飖散芳势，泛澜下蓬莱。传凉入镂槛，发气满瑶台。委禾周邦偃，飞鹢宋都回。亟摇故叶落，屡荡新花开。暂舞惊凫去，时送蕊香来。已拂巫山雨，何用卷寒灰。
咏飞来鸂鶒诗
作者：萧纲
朝代：南北朝

飞从何处来，似出上林隈。口衔长生叶，翅染昆明苔。
喜疾瘳诗
作者：萧纲
朝代：南北朝

朝窗犹掩扇，宿幔未悬钩。逍遥临四注，兼持散九愁。虽同卫子惫，聊喜挚生瘳。灾星夜出境，鸣禽晚去楼。蠲邪无贾服，祆气息梁牛。隔帘阴翠筱，映水含珠榴。丹经蕴玉笥，玄水出长洲。结友寻方岳，采药访圆丘。神随七星变，貌逐五云留。飞鸿若可驾，轻簪必易抽。
夜听妓诗
作者：萧纲
朝代：南北朝

合欢蠲忿叶，萱草忘忧条。何如明月夜，流风拂舞腰。朱唇随吹尽，玉钏逐弦摇。留宾惜残弄，负态动馀娇。
夜望单飞雁诗
作者：萧纲
朝代：南北朝

天霜河白夜星稀，一雁声嘶何处归。早知半路应相失，不如从来本独飞。
夜望浮图上相轮绝句诗
作者：萧纲
朝代：南北朝

光中辩垂凤，雾里见飞鸾。定用方诸水，持添承露盘。
夜游北园诗
作者：萧纲
朝代：南北朝

星芒侵岭树，月晕隐城楼。暗花舒不觉，明波动见流。
夜遣内人还后舟诗
作者：萧纲
朝代：南北朝

锦幔扶船列，兰桡拂浪浮。去得犹文水，馀香尚满舟。
大同九年秋七月诗
作者：萧纲
朝代：南北朝

高楼辟左扇，回望依兰桡。晚风飖飏来，落照参差好。
大同八年秋九月诗
作者：萧纲
朝代：南北朝

大君重九节，下辇上林中。酒阑嘉宴罢，车骑各西东。时余守西掖，脂车归北宫。车分独坐道，扇拂冶城风。落照渐中满，浮烟槐外通。长乐含初紫，安榴拆晚红。
大同十一月庚戌诗
作者：萧纲
朝代：南北朝

兹园植艺积，山谷久纡威。直兴转多绪，真事亦因依。是节严冬景，寒云掩落晖。远闻风瑟瑟，乱视雪霏霏。浪起川难渡，林深人至稀。山禽背径走，野鸟历塘飞。
大同十年十月戊寅诗
作者：萧纲
朝代：南北朝

喧尘是时息，静坐对重峦。冬深柳条落，雪后桂枝残。星明雾色净，天白雁行单。云飞乍想阁，冰结远疑纨。晚橘隐重屏，枯藤带回竿。荻阴连水气，山峰添月寒。
奉和登北顾楼诗
作者：萧纲
朝代：南北朝

舂陵佳丽地，济水凤凰宫。况此徐方域，川岳迈周沣。皇情爱历览，游涉拟崆峒。聊驱式道候，无劳襄野童。雾崖开早日，晴天歇晚虹。去帆入云里，遥星出海中。
奉答南平王康赍朱樱诗
作者：萧纲
朝代：南北朝

倒流映碧丛，点露擎朱实。花茂蝶争飞，枝浓鸟相失。已丽金钗瓜，仍美玉盘橘。宁异梅似丸，不羡萍如日。永植平台垂，长与云桂密。徒然奉推甘，终以愧操笔。
娈童诗
作者：萧纲
朝代：南北朝

娈童娇丽质，践董复超瑕。羽帐晨香满，珠帘夕漏赊。翠被含鸳色，雕床镂象牙。妙年同小史，姝貌比朝霞。袖裁连璧锦，笺织细种花。揽裤轻红出，回头双鬓斜。懒眼时含笑，玉手乍攀花。怀猜非后钓，密爱似前车。足使燕姬妒，弥令郑女嗟。
守东平中华门开诗
作者：萧纲
朝代：南北朝

脂车向驰道，总辔息中华。落关犹待漏，交戟未通车。薄云初启雨，曙色始成霞。堑流铺紫若，城风泛橘花。弦诵终无取，顾己自怀嗟。
寒闺诗
作者：萧纲
朝代：南北朝

绿叶朝朝黄，红颜日日异。譬喻持相比，那堪不愁思。
山斋诗
作者：萧纲
朝代：南北朝

玲珑绕竹涧，间关通槿藩。缺岸新成浦，危石久为门。北荣下飞桂，南柯吟夜猿。暮流澄锦碛，晨冰照彩鸾。
山池诗
作者：萧纲
朝代：南北朝

日暮芙蓉水，聊登鸣鹤舟。飞舻饰羽■，长幔覆缇䌷。停舆依柳息，住盖影空留。古树横临沼，新藤上挂楼。鱼游向暗集，戏鸟逗楂流。
应令诗
作者：萧纲
朝代：南北朝

微躯多幸，接萼嘉运。紫幄承慈，青衿禀训。傍玉流温，依兰染薰。百氏既洽，六义乃擒。辞河泻润，高论忘疲。翠幕晨宇，朱花夜池。窗斜八绮，灯悬百枝。
应令诗
作者：萧纲
朝代：南北朝

蠡浦急兮川路长，白云重兮出帝乡。平原忽兮远极目，江甸阻兮羁心伤。树庐岳兮高且峻，瞻派水兮去泱泱。远烟生兮含山势，风散花兮传馨香。临清波兮望石镜，瞻鹤岭兮睇仙庄。望邦畿兮千里旷，悲遥夜兮九回肠。顾龙楼兮不可见，徒送目兮泪沾裳。
度关山
作者：萧纲
朝代：南北朝

关山远可度。远度复难思。直指遮归道。都护总前期。力农争地利。转战逐天时。材官蹶张皆命中。弘农越骑尽搴旗。搴旗远不息。允虏何穷极。狼居一封难再睹。阏氏永去无容色。锐气且横行。朱旗乱日精。先屠光禄塞。却破夫人城。凯歌还旧里。非是炫轼名。
开霁诗
作者：萧纲
朝代：南北朝

景落商飙靖，烟开四郊谧。偃蹇暮山虹，游扬峰下日。水纹城上动，城楼水中出。竟微共治功，空卧淮阳秩。
式佛像铭
作者：萧纲
朝代：南北朝

影生千叶，花成四柱。塔象单留，龛童双舞。
弹筝诗
作者：萧纲
朝代：南北朝

弹筝北窗下，夜响清音愁。张高弦易断，心伤曲不遒。
当置酒
作者：萧纲
朝代：南北朝

置酒宴嘉宾，瞩迥临飞观。绝岭隔天馀，长屿横江半。日色花上绮，风光水中乱。三益既葳蕤，四始方葱粲。
往虎窟山寺诗
作者：萧纲
朝代：南北朝

尘中喧虑积，物外众情捐。兹地信爽垲，墟垄暧阡绵。蔼蔼车徒迈，飘飘旌眊悬。细松斜绕径，峻领半藏天。古树无枝叶，荒郊多野烟。分花出黄鸟，挂石下清泉。蓊郁均双树，清虚类八禅。栖神紫台上，纵意白云边。徒然嗟小药，何由齐大年。
怨歌行
作者：萧纲
朝代：南北朝

十五颇有馀，日照杏梁初。蛾眉本多嫉，掩鼻特成虚。持此倾城貌，翻为不肖躯。秋风吹海水，寒霜依玉除。月光临户驶，荷花依浪舒。望檐悲双翼，窥沼泣前鱼。苔生履处没，草合行人疏。裂纨伤不尽，归骨恨难祛。早知长信别，不避后园舆。
怨诗
作者：萧纲
朝代：南北朝

秋风与白团，本自不相安。新人及故爱，意气岂能宽。黄金肘后铃，白玉案前盘。谁堪空对此，还成无岁寒。
悯乱诗
作者：萧纲
朝代：南北朝

瞻彼阪田，嗟斯氛雾。谋之不臧，褰我王度。
惟卫佛像铭
作者：萧纲
朝代：南北朝

灼灼金容，巍巍满月。永被人天，常留花窟。
愁闺照镜诗
作者：萧纲
朝代：南北朝

别来憔悴久，他人怪容色。只有匣中镜，还持自相识。
戏作谢惠连体十三韵诗
作者：萧纲
朝代：南北朝

杂蕊映南庭，庭中光景媚。可怜枝上花，早得春风意。春风复有情，拂幔且开楹。开楹开碧烟，拂幔拂垂莲。偏使红花散，飘飏落眼前。眼前多无况，参差郁可望。珠绳翡翠帷，绮幕芙蓉帐。香烟出窗里，落日斜阶上。日影去迟迟，节华咸在兹。桃花红若点，柳叶乱如丝。丝条转暮光，影落暮阴长。春燕双双舞，春心处处扬。酒满心聊足，萱枝愁不忘。
戏赠丽人诗
作者：萧纲
朝代：南北朝

丽妲与妖嫱，共拂可怜妆。同安鬟里拨，异作额间黄。罗裙宜细简，画屟重高墙。含羞未上砌，微笑出长廊。取花争间镊，攀枝念蕊香。但歌聊一曲，鸣弦未肯张。自矜心所爱，三十侍中郎。
执笔戏书诗
作者：萧纲
朝代：南北朝

舞女及燕姬，倡楼复荡妇。参差大戾发，摇曳小垂手。钓竿蜀国弹，新城折杨柳。玉案西王桃，蠡杯石榴酒。甲乙罗帐异，辛壬房户晖。夜夜有明月，时时怜更衣。
拟沈隐侯夜夜曲
作者：萧纲
朝代：南北朝

霭霭夜中霜，何关向晓光。枕啼常带粉，身眠不着床。兰膏尽更益，薰炉灭复香。但问愁多少，便知夜短长。
拟落日窗中坐诗
作者：萧纲
朝代：南北朝

杏梁斜日照，馀辉映美人。闻函脱宝钏，向镜理纨巾。游鱼动池叶，舞鹤散阶尘。空嗟千岁久，愿得及阳春。
斗鸡篇
作者：萧纲
朝代：南北朝

欢乐良无已，东郊春可游。百花非一色，新田多异流。龙尾横津汉，车箱起戍楼。玉冠初警敌，芥羽忽猜俦。十日骄既满，九胜势恒遒。脱使田饶见，堪能说鲁侯。
旦出兴业寺讲诗
作者：萧纲
朝代：南北朝

沐芳肃朝带，驾言抵净宫。羽旗承去影，铙吹杂还风。吴戈夏服箭，骥马绿沈弓。水照柳初碧，烟含桃半红。由来六尘缚，宿昔五缠朦。见鹤徒知谬，察象理难同。方积恧四辩，奚用语三空。
明君词
作者：萧纲
朝代：南北朝

玉艳光瑶质，金钿婉黛红。一去葡萄观，长别披香宫。秋檐照汉月，愁帐入胡风。妙工偏见诋，无由情恨通。
春日想上林诗
作者：萧纲
朝代：南北朝

春风本自奇，杨柳最相宜。柳条恒着地，杨花好上衣。处处春心动，常惜光阴移。西京董贤馆，南宛习都池。荇间鱼共乐，桃上鸟相窥。香车云母幰，驶马黄金羁。
春日看梅花诗
作者：萧纲
朝代：南北朝

昨日看梅树，新花已自生。今旦闻春鸟，何啻两三声。冻解池开渌，云穿天半晴。游心不应动，为此欲逢迎。
春日诗
作者：萧纲
朝代：南北朝

年还乐应满，春归思复生。桃含可怜紫，柳发断肠青。落花随燕入，游丝带蝶惊。邯郸歌管地，见许欲留情。
春日诗
作者：萧纲
朝代：南北朝

花开几千叶，水覆数重衣。蝶飏萦空舞，燕作同心飞。歌妖弄曲罢，郑女挟琴归。
春江曲
作者：萧纲
朝代：南北朝

客行只念路，相争度京口。谁知堤上人，拭泪空摇手。
春闺情诗
作者：萧纲
朝代：南北朝

杨柳叶纤纤，佳人懒织缣。正衣还向镜，迎春试卷帘。摘梅多绕树，觅燕好窥檐。只言逐花草，计较应非嫌。
晓思诗
作者：萧纲
朝代：南北朝

晨禽争学啭，朝花乱欲开。炉烟入斗帐，屏风隐镜台。红妆几尽泪，荡子何当来。
晚日后堂诗
作者：萧纲
朝代：南北朝

幔阴通碧砌，日影度城隅。岸柳垂长叶，窗桃落细跗。花留蛱蝶粉，竹翳蜻蜓珠。赏心无与共，染翰独踟蹰。
晚景出行诗
作者：萧纲
朝代：南北朝

细树含残影，春闺散晚香。轻花鬓边堕，微汗粉中光。飞凫初罢曲，啼乌忽度行。羞令白日暮，车骑郁相望。
晚景纳凉诗
作者：萧纲
朝代：南北朝

日移凉气散，怀抱信悠哉。珠帘影空卷，桂户向池开。鸟栖星欲见，河净月应来。横阶入细笋，蔽地湿轻苔。草化飞为火，蚊声合似雷。于兹静闻见，自此歇氛埃。
曲水联句诗
作者：萧纲
朝代：南北朝

春色明上巳，桃花落绕沟。波回卮不进，纶下钩时留。绛水时回岸，花觞转更周。陈肴渡玉俎，垂饵下银钩。回川入帐殿，列俎间芳洲。汉艾凌波出，江枫拂岸游。王生回水碓，蔡妪荡轻舟。岸烛斜临水，波光上映楼。
有所伤三首
作者：萧纲
朝代：南北朝

可叹不可思，可思不可见。馀弦断瑟柱，残朱染歌扇。寂寂暮檐响，黯黯垂帘色。唯有瓴甋苔，如见蜘蛛织。入林看碚礧，春至定无赊。何时一可见，更得似梅花。
有所伤三首·其一
作者：萧纲
朝代：南北朝

可叹不可思，可思不可见。馀弦断瑟柱，残朱染歌扇。
有所伤三首·其三
作者：萧纲
朝代：南北朝

入林看碚礧，春至定无赊。何时一可见，更得似梅花。
有所伤三首·其二
作者：萧纲
朝代：南北朝

寂寂暮檐响，黯黯垂帘色。唯有瓴甋苔，如见蜘蛛织。
有所思
作者：萧纲
朝代：南北朝

昔未离长信，金翠奉乘舆。何言人事异，夙昔故恩疏。寂寞锦筵静，玲珑玉殿虚。掩闺泣团扇，罗幌咏蘼芜。
望同泰寺浮图诗
作者：萧纲
朝代：南北朝

遥看官佛图，带璧复垂珠。烛银逾汉汝，宝铎迈昆吾。日起光芒散，风吟宫徵殊。露落盘恒满，桐生凤不雏。飞幡杂晚虹，画鸟狎晨凫。梵世陵空下，应真蔽景趋。帝马咸千辔，天衣尽六铢。意乐开长表，多宝现金躯。能令苦海渡，复使慢山逾。愿能同四忍，长当出九居。
望月望
作者：萧纲
朝代：南北朝

今夜月光来，正上相思台。可怜无远近，光照悉徘徊。
望月诗
作者：萧纲
朝代：南北朝

流辉入画堂，初照上梅梁。形同七子镜，影类九秋霜。桂花那不落，团扇与谁妆。空闻北窗弹，未举西园觞。
杂句春情诗
作者：萧纲
朝代：南北朝

蝶黄花紫燕相追。杨低柳合露尘飞。已见垂钩挂绿树。诚知淇水沾罗衣。两童夹车问不已。五马城南犹未归。莺啼春欲驶。无为空掩扉。
杂咏诗
作者：萧纲
朝代：南北朝

被空眠数觉，寒重夜风吹。罗帷非海水，那得度前知。
枣下何纂纂
作者：萧纲
朝代：南北朝

垂花临碧涧，结翠依丹巘。非直入游宫，兼期值灵苑。落日芳春暮，游人歌吹晚。弱刺引罗衣，朱实凌还幰。且欢洛浦词，无羡安期远。
柽诗
作者：萧纲
朝代：南北朝

凌寒竞贞节，负雪固难亏。无惭云母桂，讵减珊瑚枝。
梁尘诗
作者：萧纲
朝代：南北朝

依帷濛重翠，带日聚轻红。定为歌声起，非关团扇风。
棹歌行
作者：萧纲
朝代：南北朝

妾家住湘川，菱歌本自便。风生解刺浪，水深能捉船。叶乱由牵荇，丝飘为折莲。溅妆疑薄汗，沾衣似故湔。浣纱流暂浊，汰锦色还鲜。参同赵飞燕，借问李延年。从来入弦管，讵在棹歌前。
歌
作者：萧纲
朝代：南北朝

年年花色好，足侍爱君傍。影入箸衣镜，裙含辟恶香。鸳鸯七十二，乱舞未成行。
歌
作者：萧纲
朝代：南北朝

酬醑半兮乐既陈，长歌促节绮罗人。拂镜弄影情未极，回簪转笑思自亲。
水中楼影诗
作者：萧纲
朝代：南北朝

水底罘罳出，萍间反宇浮。风生色不坏，浪去影恒留。
汉高庙赛神诗
作者：萧纲
朝代：南北朝

玉轪朝行动，阊阖旦应开。白云苍梧去，丹凤咸阳来。日正山无影，城斜汉屡回。瞻流如地脉，望领匹天台。欲祛九秋恨，聊举十千杯。
江南思二首
作者：萧纲
朝代：南北朝

江南有妙妓，时则应璿枢。月晕芦灰缺，秋还悬炭枯。含丹和九转，芳树荫千株。何辞天后诮，终是列仙都。桂楫晚应旋，历岸扣轻舷。紫荷擎钓鲤，银筐插短莲。人归浦口暗，那得久回船。
江南思二首·其一
作者：萧纲
朝代：南北朝

江南有妙妓，时则应璿枢。月晕芦灰缺，秋还悬炭枯。含丹和九转，芳树荫千株。何辞天后诮，终是列仙都。
江南思二首·其二
作者：萧纲
朝代：南北朝

桂楫晚应旋，历岸扣轻舷。紫荷擎钓鲤，银筐插短莲。人归浦口暗，那得久回船。
泛舟横大江
作者：萧纲
朝代：南北朝

沧波白日晖，游子出王畿。旁望重山转，前观远帆稀。广水浮云吹，江风引夜衣。旅雁同洲宿，寒凫夹浦飞。行客谁多病，当念早旋归。
浮云诗
作者：萧纲
朝代：南北朝

可怜片云生，暂重复还轻。欲使襄王梦，应过白帝城。
淫豫歌
作者：萧纲
朝代：南北朝

淫豫大如服，瞿塘不可触。金沙浮转多，桂浦忌经过。
游人诗
作者：萧纲
朝代：南北朝

游戏长杨苑，携手云台间。欢乐未穷已，白日下西山。
游光宅寺诗应令诗
作者：萧纲
朝代：南北朝

陪游入旧丰，云气郁青葱。紫陌垂青柳，轻槐拂慧风。八泉光绮树，四柱暧临空。翠网随烟碧，丹花共日红。方欣大云溥，慈波流净宫。
游韦黄门园诗
作者：萧纲
朝代：南北朝

息车冠盖里，停辔仲长园。檐疏远兴积，宾至羽觞繁。
独处怨
作者：萧纲
朝代：南北朝

独处恒多怨，开幕试临风。弹棋镜奁上，傅粉高楼中。自从征马去，音信不曾通。只恐金屏掩，明年已复空。
玄圃寒夕诗
作者：萧纲
朝代：南北朝

洞门扉未掩，金壶漏已催。曛烟生涧曲，暗色起林隈。雪花无有蒂，冰镜不安台。阶杨始倒插，浦桂半新栽。陈根委落蕙，细蕊发香梅。雁去衔芦上，？戏绕枝来。
玄圃寒夕诗
作者：萧纲
朝代：南北朝
体裁：古风

洞门扉未掩，金壶漏已催。曛烟生涧曲，暗色起林隈。雪花无有蒂，冰镜不安台。阶杨始倒插，浦桂半新栽。陈根委落蕙，细蕊发香梅。雁去衔芦上，𤠔戏绕枝来。
玄圃纳凉诗
作者：萧纲
朝代：南北朝

登山想剑阁，逗浦忆辰阳。飞流如冻雨，夜月似秋霜。萤翻竞晚热，虫思引秋凉。鸣波如碍石，暗草别兰香。
率尔为咏诗
作者：萧纲
朝代：南北朝

借问仙将画，讵有此佳人。倾城且倾国，如雨复如神。汉后怜名燕，周王重姓申。挟瑟曾游赵，吹箫屡入秦。玉阶偏望树，长廊每逐春。约黄出意巧，缠弦用法新。迎风时引袖，避日暂披巾。疏花映鬟插，细佩绕衫身。谁知日欲暮，含羞不自陈。
玩汉水诗
作者：萧纲
朝代：南北朝

杂色昆仑水，泓澄龙首渠。岂若兹川丽，清流疾且徐。离离细碛净，蔼蔼树阴疏。石衣随溜卷，水芝扶浪舒。连翩泻去楫，镜澈倒遥墟。聊持点缨上，于是察川鱼。
生别离
作者：萧纲
朝代：南北朝

别离四弦声，相思双笛引。一去十三年，复无好音信。
登城北望诗
作者：萧纲
朝代：南北朝

登楼传昔赋，出蓟表前闻。灞陵忽回首，河堤徒望军。兹焉聊回眺，极目杳难分。一水斜开岸，双城遥共云。
登城诗
作者：萧纲
朝代：南北朝

日影半东檐，靖念空杼柚。小堂倦缥书，华池厌修竹。寂寞既寡悰，登城望原陆。遥山半吐云，岩飙时响谷。靡靡见虚烟，森森视寒木。落霞乍续断，晚浪时回复。远瞩既濡翰，徒自劳心目。短歌虽可裁，缘情非雾縠。
登山马诗
作者：萧纲
朝代：南北朝

登山马。间树识金装。草合宜鞯短。影转见鞭长。何殊八公岫。暂上淮南王。
登板桥咏洲中独鹤诗
作者：萧纲
朝代：南北朝

远雾旦氛氲，单飞才可分。孤惊宿屿浦，羁唳下江濆。意惑东西水，心迷四面云。谁知独辛苦，江上念离群。
登烽火楼诗
作者：萧纲
朝代：南北朝

耸楼排树出，却堞带江清。陟峰试远望，郁郁尽郊京。万邑王畿旷，三条绮陌平。亘原横地险，孤屿派流生。悠悠归棹入，渺渺去帆惊。水烟浮岸起，遥禽逐雾征。
登琴台诗
作者：萧纲
朝代：南北朝

芜阶践昔径，复想鸣琴游。音容万春罢，高名千载留。弱枝生古树，旧石染新流。由来递相叹，逝川终不收。
登锦壁诗
作者：萧纲
朝代：南北朝

孙生酸枣寺，王子枝江楼。何如登石镜，因闲犹豫游。
石桥诗
作者：萧纲
朝代：南北朝

惠子临濠上，秦王见海神。写虹便欲饮，图星逼似真。
示晋陵弟诗
作者：萧纲
朝代：南北朝

零雨岐路悲，送归临水节。时事虽为舛，离忧等闲别。
祠伍员庙诗
作者：萧纲
朝代：南北朝

去国资孝本，循忠全令名。舟里多奇计，芦中复吐诚。偃月交吴舰，鱼丽入楚营。光功摧妙算，载籍有馀声。洪涛犹鼓怒，灵庙尚凄清。行潦承椒奠，按歌杂凤笙。无劳晋后璧，讵用楚臣缨。密树临寒水，疏扉望远城。窗寮野雾入，衣帐积苔生。惟有三青鸟，敛翅时逢迎。
秋夜诗
作者：萧纲
朝代：南北朝

萤飞夜的的，虫思夕喓喓。轻露沾悬井，浮烟入绮寮。檐重月没早，树密风声饶。池莲翻罢叶，霜筱生寒条。端坐弥兹漏，离忧积此宵。
秋夜诗
作者：萧纲
朝代：南北朝

高秋度函谷，坠露下芳枝。绿潭倒云气，青山衔月规。花心风上转，叶影树中移。外游独千里，夕叹谁共知。
秋晚诗
作者：萧纲
朝代：南北朝

浮云出东领，落日下西江。促阴横隐壁，长晖斜度窗。乱霞圆绿水，红叶影飞缸。
秋闺夜思诗
作者：萧纲
朝代：南北朝

非关长信别，讵是良人征。九重忽不见，万恨满心生。夕门掩鱼钥，宵床悲画屏。迥月临窗度，吟虫绕砌鸣。初霜霣细叶，秋风驱乱萤。故妆犹累日，新衣襞未成。欲知妾不寐，城外捣衣声。
系马诗
作者：萧纲
朝代：南北朝

青骊沈赭汗，绿地悬花蹄。未垂青■尾，犹挂紫障泥。蹀足绊中愤，摇头枥上嘶。紫关如未息，直去取榆溪。
纳凉诗
作者：萧纲
朝代：南北朝

斜日晚骎骎，池塘生半阴。避暑高梧侧，轻风时入襟。落花还就影，惊蝉乍失林。游鱼吹水沫，神蔡上荷心。翠竹垂秋采，丹枣映疏砧。无劳夜游曲，寄此托微吟。
经琵琶峡诗
作者：萧纲
朝代：南北朝

由来历山川，此地独回邅。百领相纡蔽，千崖共隐天。横峰时碍水，断岸或通川。还瞻已迷向，直去复疑前。夕波照孤月，山枝敛夜烟。此时愁绪密，□□魂九迁。
罢丹阳郡往与吏民别诗
作者：萧纲
朝代：南北朝

久归从事麦，非留故吏钱。柳栽今尚在，棠阴君讵怜。
美人晨妆诗
作者：萧纲
朝代：南北朝

北窗向朝镜，锦帐复斜萦。娇羞不肯出，犹言妆未成。散黛随眉广，燕脂逐脸生。试将持出众，定得可怜名。
美女篇
作者：萧纲
朝代：南北朝

佳丽尽关情，风流最有名。约黄能效月，裁金巧作星。粉光胜玉靓，衫薄拟蝉轻。密态随流脸，娇歌逐软声。朱颜半已醉，微笑隐香屏。
艳歌曲
作者：萧纲
朝代：南北朝

云楣桂成户，飞栋杏为梁。斜窗通蕊气，细隙引尘光。裁衣魏后尺，汲水淮南床。青骊暮当返，预使罗裾香。
苦热行
作者：萧纲
朝代：南北朝

六龙骛不息，三伏起炎阳。寝兴烦几案，俯仰倦帏床。滂沱汗似铄，微靡风如汤。洄池愧玉浪，兰殿非含霜。细帘时半卷，轻幌乍横张。云斜花影没，日落荷心香。愿见洪崖井，讵怜河朔觞。
茱萸女
作者：萧纲
朝代：南北朝

茱萸生狭斜，结子复衔花。遇逢纤手摘，滥得映铅华。杂与鬟簪插，偶逐鬓钿斜。东西争赠玉，纵横来问家。不无夫婿马，空驻使君车。
药名诗
作者：萧纲
朝代：南北朝

朝风动春草，落日照横塘。重台荡子妾，黄昏独自伤。烛映合欢被，帷飘苏合香。石墨聊书赋，铅华试作妆。徒令惜萱草，蔓延满空房。
蒙华林园戒诗
作者：萧纲
朝代：南北朝

庸夫耽世光，俗士重虚名。三空既难了，八风恒易倾。伊余久齐物，本自一枯荣。弱龄爱箕颍，由来重伯成。非为乐肥遁，特是厌逢迎。执圭守藩国，主器作元贞。昔日书银字，久自恧宗英。斯焉佩金玺，何由广德声。居高常虑缺，持满每忧盈。兹言信非矫，丹心良可明。舟航奉睿训，接引降皇情。心灯朗暗室，牢舟出爱瀛。是节高秋晚，泬寥天气清。郊门光景丽，祈年云雾生。红蕖间青琐，紫露湿丹楹。叶疏行径出，泉溜远山鸣。绿衿依浦戍，绛颡拂林征。庶蒙八解益，方使六尘轻。脱闻时可去，非吝舍重城。
蒙预忏直疏诗
作者：萧纲
朝代：南北朝

皇情矜幻俗，圣德悯重昏。制书开摄受，丝纶广慧门。时英满君囿，法侣盛天园。俱销五道缚，共荡四生怨。三修祛爱马，六念静心猿。庭深林彩艳，地寂鸟声喧。上风吹法鼓，垂铃鸣昼轩。新梅含未发，落桂聚还翻。早烟藏石磴，寒潮浸水门。一朝蒙善诱，方愿遣笼樊。
薄晚逐凉北楼迥望诗
作者：萧纲
朝代：南北朝

平衢望如掌，曾雉暧相连。断云留去日，长山减半天。戏凫乘洑下，渔舟冒浪前。
蜀道难·其二
作者：萧纲
朝代：南北朝

巫山七百里，巴水三回曲。笛声下复高，猿啼断还续。
蜀道难【其一】
作者：萧纲
朝代：南北朝
体裁：诗

【其一】
建平督邮道，鱼复永安宫。
若奏巴渝曲，时当君思中。
蜀道难【其二】
作者：萧纲
朝代：南北朝
体裁：诗

【其二】
巫山七百里，巴水三回曲。
笛声下复高，猿啼断还续。
蜀道难二首
作者：萧纲
朝代：南北朝

建平督邮道，鱼复永安宫。若奏巴渝曲，时当君思中。巫山七百里，巴水三回曲。笛声下复高，猿啼万花谷。
蜀道难二首·其一
作者：萧纲
朝代：南北朝
体裁：古风

建平督邮道，鱼复永安宫。若奏巴渝曲，时当君思中。
蜀道难二首·其二
作者：萧纲
朝代：南北朝

巫山七百里，巴水三回曲。笛声下复高，猿啼万花谷。
行幸甘泉宫
作者：萧纲
朝代：南北朝

雉归海水寂，裘来重译通。吉行五十里，随处宿离宫。鼓声恒入地，尘飞上暗空。尚书随豹尾，太史逐相风。铜鸣周国燧，旗曳楚云虹。幸臣射覆罢，从骑新歌终。董桃拜金紫，贤妻侍禁中。不羡神仙侣，排烟逐驾鸿。
行雨诗
作者：萧纲
朝代：南北朝

本是巫山来，无人睹容色。唯有楚王臣，曾言梦相识。
被幽述志诗
作者：萧纲
朝代：南北朝

恍忽烟霞散，飕飂松柏阴。幽山白杨古，野路黄尘深。终无千月命，安用九丹金。阙里长芜没，苍天空照心。
西斋行马诗
作者：萧纲
朝代：南北朝

晨风白金络，桃花紫玉珂。影斜鞭照曜，尘起足蹉跎。任侠称六辅，轻薄出三河。风吹凤凰袖，日映织成靴。远江舻舳少，遥山烟雾多。云开玛瑙叶，水净琉璃波。广路拂青柳，回塘绕碧莎。不效孙吴术，宁须赵李过。
诗
作者：萧纲
朝代：南北朝

绮花非一种，风丝乱百条。
诗
作者：萧纲
朝代：南北朝

霞流抱朴碗。
贞女引
作者：萧纲
朝代：南北朝

借问怀春台，百尺凌云雾。北有岁寒松，南临汝贞树。庭花对帷满，隙月依枝度。但使明妾心，无嗟坐迟暮。
赋乐器名得箜篌诗
作者：萧纲
朝代：南北朝

捩迟初挑吹，弄急时催舞。钏响逐弦鸣，衫回半障柱。欲知心不平，君看黛眉聚。
赋咏五阴识枝诗
作者：萧纲
朝代：南北朝

浇淳混神因，心形复依色。欲浪逐情飘，爱网随心织。铸金虽改状，斩筹方未极。鸽观既无辩，猿攀此焉息。
赋咏枣诗
作者：萧纲
朝代：南北朝

浮华齐水丽，垂彩郑都奇。白英纷靡靡，紫实标离离。风摇羊角树，日映鸡心枝。谷城逾石蜜，蓬岳表仙仪。已闻安邑美，永茂玉门垂。
赋得入阶雨诗
作者：萧纲
朝代：南北朝

细雨阶前入，洒砌复沾帷。渍花枝觉重，湿鸟羽飞迟。傥令斜日照，并欲似游丝。
赋得当垆
作者：萧纲
朝代：南北朝

十五正团团，流光满上兰。当垆设夜酒，宿客解金鞍。迎来挟瑟易，送别但歌难。欲知心恨急，翻令衣带宽。
赋得桥诗
作者：萧纲
朝代：南北朝

浮梁既冲崄，通波信可陵。乘空写渭石，跨岸拟河冰。斜阑隐浊雾，布影入清渑。方知歌绿水，无待榜苍鹰。
赋得白羽扇诗
作者：萧纲
朝代：南北朝

可怜白羽扇，却暑复来氛。终无顾庶子，谁为一挥军。
赋得舞鹤诗
作者：萧纲
朝代：南北朝

来自芝田远，飞渡武溪深。振迅依吴市，差池逐晋琴。奇声传迥涧，动翅拂花林。欲知情外物，伊洛有清浔。
赋得蔷薇诗
作者：萧纲
朝代：南北朝

石榴珊瑚蕊，木槿悬星葩。岂如兹草丽，逢春始发花。回风舒紫萼，照日吐新芽。
赋得陇坻雁初飞诗
作者：萧纲
朝代：南北朝

高翔惮阔海，下去怯虞机。雾暗早相失，沙明还共飞。陇狭朝声聚，风急暮行稀。虽弭轮台援，未解龙城围。相思不得返，且寄别书归。
赠丽人诗
作者：萧纲
朝代：南北朝

腰肢本犹绝，眉眼特惊人。判自无相比，还来有洛神。
赠张缵诗
作者：萧纲
朝代：南北朝

仪表咸推挹，墙仞难窥践。既当垂帷学，复折波涛辩。绮思暧霞飞，清文焕飙转。朱旗赫容与，凋启纷曜煜。波摇白鳢舟，风动苍鹰舳。九疑势参差，江天相蔽亏。三春沣浦叶，九月洞庭枝。洞庭枝袅娜，沣浦叶参差。芬芳与摇落，俱应伤别离。
赠张缵诗
作者：萧纲
朝代：南北朝
体裁：古风

仪表咸推挹，墙仞难窥践。既当垂帷学，复折波涛辩。绮思暧霞飞，清文焕飙转。朱旗赫容与，凋启纷曜煜。波摇白鳢舟，风动苍鹰舳。九疑势参差，江天相蔽亏。三春澧浦叶，九月洞庭枝。洞庭枝袅娜，澧浦叶参差。芬芳与摇落，俱应伤别离。
送别诗
作者：萧纲
朝代：南北朝

行行异沂海，依依别路歧。水苔随缆聚，岸柳拂舟垂。石菌生悬叶，江槎流卧枝。烛尽悲宵去，酒满惜将离。
遥望诗
作者：萧纲
朝代：南北朝

散诞垂红帔，斜柯插玉簪。可怜无有比，恣许直千金。
采桑
作者：萧纲
朝代：南北朝

春色映空来，先发院边梅。细萍重叠长，新花历乱开。连珂往淇上，接幰至丛台。丛台可怜妾，当窗望飞蝶。忌趺行衫领，熨斗成褫摄。下床着珠佩，捉镜安花镊。薄晚畏蚕饥，竞采春桑叶。寄语采桑伴，讶今春日短。枝高攀不及，叶细笼难满。年年将使君，历乱遣相闻。欲知琴里意，还赠锦中文。何当照梁日，还作入山云。重门皆已闭，方知留客袂。可怜黄金络，复以青丝系。必也为人时，谁令畏夫婿。
采莲曲
作者：萧纲
朝代：南北朝

晚日照空矶，采莲承晚晖。风起湖难渡，莲多采未稀。棹动芙蓉落，船移白鹭飞。荷丝傍绕腕，菱角远牵衣。
采莲曲二首
作者：萧纲
朝代：南北朝

晚日照空矶，采莲承晚晖。风起湖难度，莲多摘未稀。棹动芙蓉落，船移白鹭飞。荷丝傍绕腕，菱角远牵衣。常闻蕖可爱，采撷欲为裙。叶滑不留綖，心忙无假薰。千春谁与乐，唯有妾随君。
采莲曲二首·其一
作者：萧纲
朝代：南北朝

晚日照空矶，采莲承晚晖。风起湖难度，莲多摘未稀。棹动芙蓉落，船移白鹭飞。荷丝傍绕腕，菱角远牵衣。
采莲曲二首·其二
作者：萧纲
朝代：南北朝

常闻蕖可爱，采撷欲为裙。叶滑不留綖，心忙无假薰。千春谁与乐，唯有妾随君。
采菊篇
作者：萧纲
朝代：南北朝

月精丽草散秋株。洛阳少妇绝妍姝。相呼提筐采菊珠。朝起露湿沾罗襦。东方千骑从骊驹。更不下山逢故夫。
采菱曲
作者：萧纲
朝代：南北朝

菱花落复含，桑女罢新蚕。桂棹浮星艇，徘徊莲叶南。
释迦文佛像铭
作者：萧纲
朝代：南北朝

至矣调御，行备智周。满月为面，青莲在眸。心珠可瑩，智流方普。永变身田，长无沙卤。
释迦文佛像铭
作者：萧纲
朝代：南北朝
体裁：四言诗

至矣调御，行备智周。满月为面，青莲在眸。心珠可莹，智流方普。永变身田，长无沙卤。
金乐歌
作者：萧纲
朝代：南北朝

槐香欲覆井，杨柳正藏鸦。山炉好无比，玉构火窗赊。床头辟绳结，镜上领巾斜。铁镬种梁子，铜枢生枣花。开门抛水柱，城按特言家。
金闺思二首
作者：萧纲
朝代：南北朝

游子久不返，妾身当何依。日移孤影动，羞睹燕双飞。自君之别矣，不复染膏脂。南风送归雁，聊以寄相思。
金闺思二首·其一
作者：萧纲
朝代：南北朝

游子久不返，妾身当何依。日移孤影动，羞睹燕双飞。
金闺思二首·其二
作者：萧纲
朝代：南北朝

自君之别矣，不复染膏脂。南风送归雁，聊以寄相思。
镜
作者：萧纲
朝代：南北朝

锱铢恒在侧，谁言览镜稀。如冰不见水，似扇长含晖。全开玳瑁匣，并卷织成衣。脱入相如手，疑言赵璧归。
镜铭
作者：萧纲
朝代：南北朝

金精玉英，冰辉沼清。高堂悬影，仁寿摛声。云开月见，水净珠明。
长安有狭斜行
作者：萧纲
朝代：南北朝

长安有径少，涂径不通舆。道逢双总丱，扶轮问我居。我居青门北，可忆复易寻。大息骞金勒，中息绾黄银。小息始得意，黄头作弄臣。三息俱入门，雅志扬清尘。三息俱上堂，觞肴满四陈。三息俱入户，照耀光容新。大妇舒绮絪，中妇拂罗巾。小妇最容冶，映镜学娇颦。丈人且安坐，清讴出绛唇。
长安道
作者：萧纲
朝代：南北朝

神皋开陇右，陆海实西秦。金槌抵长乐，复道向宜春。落花依度幰，垂柳拂行轮。金张及许史，夜夜尚留宾。
陇西行三首·其一
作者：萧纲
朝代：南北朝

边秋胡马肥。云中惊寇入。勇气特无侣。轻兵救边急。沙平不见虏。嶂崄还相及。出塞岂成歌。经川未遑汲。乌孙涂更阻。康居路犹涩。月晕抱龙城。星流照马邑。长安路远书不还。宁知征人独伫立。
陇西行三首·其三
作者：萧纲
朝代：南北朝

悠悠悬旆旌，知向陇西行。减灶驱前马，衔枚进后兵。沙飞朝似幕，云起夜疑城。回山时阻路，绝水亟稽程。往年郅支服，今岁单于平。方欢凯乐盛，飞盖满西京。
陇西行三首·其二
作者：萧纲
朝代：南北朝

陇西四战地，羽檄岁时闻。护羌拥汉节，校尉立元勋。石门留铁骑，冰城息夜军。洗兵逢骤雨，送阵出黄云。沙长无止泊，水脉屡萦分。当思勒彝鼎，无用想罗裙。
陇西行三首·其二
作者：萧纲
朝代：南北朝

陇西四战地，羽檄岁时闻。护羌拥汉节，校尉立元勋。石门留铁骑，冰城息夜军。洗兵逢骤雨，送阵出黄云。沙长无止泊，水脉屡萦分。当思勒彝鼎，无用想罗裙。悠悠悬旆旌，知向陇西行。减灶驱前马，衔枚进后兵。沙飞朝似幕，云起夜疑城。回山时阻路，绝水亟稽程。往年郅支服，今岁单于平。方欢凯乐盛，飞盖满西京。
雁门太守行三首
作者：萧纲
朝代：南北朝

轻霜中夜下，黄叶远辞枝。寒苦春难觉，边城秋易知。风急旌旗断，涂长铠马疲。少解孙吴法，家本幽并儿。非关买雁肉，徒劳皇甫规。陇暮风恒急，关寒霜自浓。枥马夜方思，边衣秋未重。潜师夜接战，略地晓摧锋。悲笳动胡塞，高旗出汉墉。勤劳谢功业，清白报迎逢。非须主人赏，宁期定远封。单于如未系，终夜慕前踪。三月杨花合，四月麦秋初。幽州寒食罢，郑国采桑疏。便闻雁门戍，结束事戎车。寄语金闺妾，勿怨寒床虚。鹅军攻日逐，燕骑荡康居。大宛归善马，小月送降书。
雁门太守行三首·其一
作者：萧纲
朝代：南北朝

轻霜中夜下，黄叶远辞枝。寒苦春难觉，边城秋易知。风急旌旗断，涂长铠马疲。少解孙吴法，家本幽并儿。非关买雁肉，徒劳皇甫规。